text:
+ علی اکبر ع نوحه سی
حضرت علی اکبر ع نوحه سی
حاج اسماعیل زرین – کتاب: منشور عاشورا جلد سوم – ص 174
دور باشون اوسته گلمیشه م، گؤزلریمه ضیا اوغول
گل دیله منله بیر دانیش، قلبیمه وئر صفا اوغول
گؤر نه چتیندی من گؤره م ظولمیله قانه باتمیسان
زخملی آهو تک دوشوب ایستی قوم اوسته یاتمیسان
سیل-ی-سرشگیمی آخان قانیوه یئرده قاتمیسان
بئیله ییخیلماغون ائده ر مرگیمه اکتفا اوغول
سن منه نور-ی-عئین سن، دیزلریمه توان و تاب
روحیم او قدری قالمیری آیریلا وئر منه جواب
صوره تیمی اوغول ائدیب باشدان آخان قانون خضاب
دور دورا بیلمیره م اؤزون اول الیمه عصا اوغول
گتدی او دم کی قاصید-ی-غم منه غملی بیر پیام
یعنی قولاقیمه یئتیب اوندا کی دلنشین سلام
بیلدیم او دمده قلبیمین بندینی قیردی اهل-ی-شام
دردینه قلبیمین داخی اولمایاجاق دوا اوغول
ائیله حیصار-ی-محنته لئشگر-ی- غم سالیب منی
قرب-ی-کناریده گؤزوم گؤرموری غصه دن سنی
عرشه اوجاتمیشم اودور داد و فغان و شیوه نی
گرچه گولور بو حالیمه دوشمنه بی حیا اوغول
من نئجه یانماییم اوغول سن کیمی نوجوانیمه
سن دانیشاندا هر زمان قوَت یئته ردی جانیمه
دست-ی-قضا سپیبدی غم توپراغی دودمانیمه
آغلایاجاق نه قدری وار عمَه باجی آنا اوغول
گؤر نه بو قوم –ی- کینه جو اولدولا حقده ن کنار
ائتدی پیمبر عتره تین بیر بئله غملره دوچار
جدیمه بنزه ین جوان یئرده دوشوبدو زخمدار
جسم لطیفیوون اولوب هر طرفی یارا اوغول
.....


c: text/html

text:
ادبی-azərbayçan
پویئما-تورکولوژی-شعر تورکی-معرفی مناطق دیدنی
لاله چلنگی بیر گول چیچگی قوپ قوری چولده یئره دوشموش بوعطریده بیرگول لئچیین اوخ ازه بیلمئز تازه آچیلان غنچه ییمیش سهو ائلدیم من هرکسده جسارت اولا بیلمئز، اوزه بیلمئز سوز قوشماغا شعر یازماغا تانری کمک ائتسین تانری کمکی اولماسا ، انسان یازا بیلمئز قان قیرمیزی گول لاله چلنگین یئره دوزموش قاپ قاره سویوخ تورپاغا هرکس دوزه بیلمئز اوزعشقینه دیز ایسه ده سرمست اولان عاشیق گراولسادا اوخ ، سجده ده باتمیش دیزه بیلمئز هرکیمسه کی درسین آلا زهرا بالاسیندان اورگندییینی، دونیا ییغیشسا پوزا بیلمئز ظن ائیله دی کی اورته بیلر قاره بولودلار اون دورت گئجه لیک آی قاباغیندا دوزه بیلمئز آهو بالاسی گر سوسوز اولسا سو وئرللر بیرخیردابالیغ ، قیرمیزی عمان اوزه بیلمئز یورقون دی علمدارحسین ، آرخایا دونمئز جان قویدی مرام اوسته، بونو! چای گوزه بیلمئز بوظولمه کی لیلا ایله زینب دوزه بیلدی داغلاربئلینه چات سالار آنجاق دوزه بیلمئز دریایه اوغوج آتدی حمید داملا گوتوردی دونیا ییغیشا شاعر اولا ، دوز یازا بیلمئز
برچسبها: عاشورا, كربلا, امام حسين
لاله چلنگی
بیر گول چیچگی قوپ قوری چولده یئره دوشموش
بوعطریده بیرگول لئچیین اوخ ازه بیلمئز
تازه آچیلان غنچه ییمیش سهو ائلدیم من
هرکسده جسارت اولا بیلمئز، اوزه بیلمئز
سوز قوشماغا شعر یازماغا تانری کمک ائتسین
تانری کمکی اولماسا ، انسان یازا بیلمئز
قان قیرمیزی گول لاله چلنگین یئره دوزموش
قاپ قاره سویوخ تورپاغا هرکس دوزه بیلمئز
اوزعشقینه دیز ایسه ده سرمست اولان عاشیق
گراولسادا اوخ ، سجده ده باتمیش دیزه بیلمئز
هرکیمسه کی درسین آلا زهرا بالاسیندان
اورگندییینی، دونیا ییغیشسا پوزا بیلمئز
ظن ائیله دی کی اورته بیلر قاره بولودلار
اون دورت گئجه لیک آی قاباغیندا دوزه بیلمئز
آهو بالاسی گر سوسوز اولسا سو وئرللر
بیرخیردابالیغ ، قیرمیزی عمان اوزه بیلمئز
یورقون دی علمدارحسین ، آرخایا دونمئز
جان قویدی مرام اوسته، بونو! چای گوزه بیلمئز
بوظولمه کی لیلا ایله زینب دوزه بیلدی
داغلاربئلینه چات سالار آنجاق دوزه بیلمئز
دریایه اوغوج آتدی حمید داملا گوتوردی
دونیا ییغیشا شاعر اولا ، دوز یازا بیلمئز

robotstxt: allowed

filter: keep


text:
پنجشنبه سی ام آذر 1391
اوچ مین مئترلیک، دمیریول تونئلی!
اؤلکه نین ، ان اوزون دمیریولو تونئلی۳ کیلومتر،،اوزونلوق ایله۷۴ فایز ایرلیش له ،تیکیلمک دؤنه سینده دیر.
۹۰اینجی ایلین سونونا قدر،۷۴ فایز ایرلیش له، اوچ مین۴۲۸میلیاردریال بو پوروژه یه ، خرج اولونوب!
"قلی پور" دؤرد مین ۴۲۰میلیارد دیر بو پوروژه نین بیتمه سینه لازیم اولماغین بیلدیره رک؛ آرتیریدی، بو پورژه ۸۹ اینجی ایلیندن ،جیدی شکیلده ایش اوستونه کئچیریلدی،وبو ایلده ، "مهرماندگار" پوروژه لریندن ساییلدی.
اؤلکه نین،"داشیماو آلت یاپی لارین تیکینتی وگلیشدیرمه شیرکتین"، تمثیلچی سی،میانا -تبریز ،خطتین دمیر یولونون گؤروشونده ،دئدی: بو یول واسیطه سیله، تهران تبریز یولو۱۳ ساعاتدان۸ ساعاتا قدر آزالاجاق ویولون ترافیک، تحلوکه سیزلیگی (امنیت) آرتاجاق.
"علی محمدی" آرتیردی،بو پوروژه، ۲۰ مئتیر اوزونلوق ایله داغلیق بؤلگه سینده اولاراق۵۰ دستگاه تونئل، توپلوم۱۶ کیلومئتر اوندا تیکیله جک.
"علی محمدی، خاطیرلادی؛بو یولون، ان اوزون تونئلی،۳۰۸۰مئترله ،ایکی خطده ،ایچ ائنی،۱۰ مئتر وبویو۸.۲ مترله ،شیبلی بؤلگه سینده تیکیلمک دؤنه سینده دیر!
بو تونئل ،اؤلکه نین ان اوزون دمیر یولو تونئلی ساییلر،قازینتیلارین بیتمه سیندن سونرا، لازیم دیر ،تامین اولورسا، پوروژه نین هاممیسی بیرایل سوره سینده بیتجک.
"کوزه گری" آرتیردی،بو ایکی قطعه ده، اوچ دستگاه تونئل وایکی بؤیوک کؤرپو ،سانیلیب


text:
دوز یرده یریمیر شوخومدا شیلاخ آتیر
ترجمه: تو راه صاف نمیتونه راه بره، تو زمین شخمزده شده شیلنگ تخته میندازه
خکه خکه دینجه قیش چیخار
ترجمه: تا تو بخوای بگی خکه(تکه های کوچیک زغال) زمستون رسیده
کاربرد: اشاره به لفت و لیس دادن بیش از حد کاری داره
خیاطین اینه سی ایتمسه گونده اون دانا کوینک تیکر
ترجمه: سوزن خیاط اگه گم نشه روزی ده تا لباس میدوزه
گچینین بوینوزی قاماشاندا چوبانین دیرسگینه سورتر
ترجمه: شاخ بز وقتی میخاره به آرنج چوپان میمالتش
ایاغوی یورگانیوا گوره اوزات
ترجمه: پات رو به اندازه ی لحافت دراز کن
اوغوز خاقان
ریشه زبان ترکی : زبان ترکی اذربایجانی جزء شاخه غربی زبان های ترکی و از شاخه زبان های آلتایی میباشد و آن هم جزء دسته اصلی زبان های اورال- آلتایی است. ترکی استانبولی و ترکی ترکمنی نیز جزء شاخه غربی (در بعضی تقسیم بندی ها جنوبی) زبان ترکی محسوب میشود. ترکی قزاقی، قرقیزی، اوزبکی و اویغوری نیز جزء شاخه شرقی زبان ترکی(در بعضی تقسیم بندی ها متفاوت است)به حساب می آیند. از دیگر زبان های آلتاییک میتوان به زبانهای مغولی، کره ای، ژاپنی، مانچو و تونقوز اشاره کرد.
زبان های فنلاندی و مجاری نیز جزء شاخه زبان های اورالیک حساب می شوند.بر اساس یک نظریه ترکی آذربایجانی از اختلاط لهجه های اوغوز و قپچاق و ترکی شرقی اویغوری بوجود آمده است که در زمان امیرتیمور و بعد از آن، با آمدن ایلات ترک آناتولی(شاملو، روملو، استاجلو، قاجار، افشار و...) به آذربایجان، عنصر اوغوز در ترکی آذربایجانی بیشتر شد.
خط زبان ترکی : در مورد خط ترکی باستان در سنگ نوشته های یئنی سو و اورخون در 1400 سال پیش و ایشیک گؤل در 500 سال قبل از میلاد سخن رفت که به عقیده زبان شناسان خطوط ابداعی خود ترکان بوده و از هیچ خط دیگری اقتباس نشده است. ترکان با پذیرش دین اسلام خط عربی را جایگزین خط باستانی خود کردند (نظیر زبان فارسی که با الفبای عربی نوشته می شود).
با بکار آوردن حکومت جمهوری در ترکیه، مردم این کشور الفبای لاتین را جایگزین خط عربی کردند. آذربایجانی های شمال آراز نیز ابتدا در محدوده سال های 1929 – 1939بمدت ده سال زبان خود را به لاتین نوشتند سپس به دستور استالین، خط جمهوری های ترک زبان اتحاد شوروی (سابق) به کریل (سیریلیک) تبدیل شد.
آذربایجان از گذشته های دور تاکنون سرزمین هنر ، شعر و موسیقی بوده است و در این مسیر شاعران بزرگی را تقدیم تاریخ نموده است،شاعران گذشته این خطه ازچنان هوش وقابلیتی برخوردار بوده اند که علاوه براشعار آذربایجانی اشعار فارسی و حتی عربی نیز سروده اند.«شاعران آذربایجان که به زبانهای ترکی آذربایجانی و دیگر زبانها شعر سروده اند 171 نفر بودند که 16 نفر در اردوباد ، 6 نفر در باکو ، یک نفر در برده ، 6 نفر در بیلقان ، 47 نفر در شیروان ، 59 نفر در قره باغ ، 36 نفر در گنجه و 4 نفر در نخجوان می زیستند.
شعرایی همچون نسیمی و فضولی که به سه زبان فارسی ، ترکی و عربی تسلط کامل داشتند و به هر سه زبان شعر سروده اند. نظامی گنجوی ،خورشید بانو ناتوان و دیگر شعرای شیروان و گنجه و نخجوان و دهها شاعر متفکر آذربایجان میراث گرانبهایی در قلمرو شعر و ادب از آنان بر جای مانده است. ما باید این میراث ادبی کهن و افتخار آمیز را پاس بداریم. اینها ستارگان درخشان علم و ادب میباشند که به تمام بشریت تعلق دارند».
"چالدیران دؤيوشو " , "صفویلر" و "عثمانليلار" آراسیندا 1514 نجو ایل آوگوست ون 23 نده چالدیران دوزونده ماکو (ماكئ) شهری ياخینلیغیندا باش وئرمیش ووروشما آدلانیبدیر." آغقويونلولار"ین سقوطوندان سونرا صفویلر قیسسا زاماندا تاریخی آذربایجان تورپاقلارینی و اونا ياخین اراضی لری بیرلشدیرمکله کیفايتلنمهيیب ، آسيانین بیر حیصصهسینی ، خراسان و عراق کیمی واجیب رئژیونلاری دا اؤزلرینه تابع ائتدیلر. قیسسا زاماندا بو جور يوکسهلیش صفویلر دؤولتینین قرب (باتئ) سرحدلرینده يئرلشمیش و سرعتله بؤيومکده اولان باشقا بیر تورک منشألی ثولالهنین ماراقلارینا ضد ایدی. هله صفويلرین اردبیل حاکمیلیگی دؤورونده اونلارین حاکمیته گلمهلرینده، حربی- سياسی قووه کیمی مئيدانا چیخمالاریندا آنادولوداکی تورک "قیزیلباش" طایفالاری چوخ مهم رول اوينامیشدیلار.
صفويلر سیخ علاقهسی اولان بو طایفالار عثمانلی اراضیسینده بؤيوک تهلوکه ایدی. صفویلرله مؤحاربه تقدیرینده عثمانلی ایمپئریياسی اراضیسینده ياشايان قیزیلباشلارین آرخادا عؤصیان قالدیراجاغیندان چکینن سولطان بیر سلیم (1512- 1520) اونلاردان تقریباً 40 مینینی اعدام و سورگون ائتدیردی . بئلهلیکلر اؤزونه آرخادان مودافعهنی تامین ائتدی. دؤيوشون باش توتماسیندا صفوی حؤکمداری شاه بیر ایسماعیل و عثمانلی سولطانی بیر سلیم ین بیر بیرلرینه بسلهدیکلری موناسیبتلرده رول اوينامیشدیر. سولطان ایکی بايازید عثمانلینین گئنیشلنمهسینه چوخ دا چالیشمیر، اؤلکهنین داها چوخ مدنی اینکیشافینا فیکر وئریردی. اونا گؤره ده شرقده سرعتله گوجلنن صفويلر اونون اوچون تهلوکهلی گؤرونموردو، عکسینه گؤزل شاعیر اولان بیر شاه ایسماعیل و مدنیته بؤيوک ماراق گؤسترن ایکی بايازید آراسیندا ایستی موناسیبتلر فورمالاشمیشدير.
آذربایجان و تۆرک فولکلوری، دۆنیانین ان زنگین آغیز ادبیاتلاریندان بیری سی سایلیر، هر کسه آیدین دیر هئچ خالقین بۇ گئنیشلیک ده فولکلور آلانی یوخدور. تورک و آذربایجان فولکلورونی بیر کؤکلی و سای سیز بوداقلارا بؤلونموش آغاجا بنزتمک اولار کی اونون یارادیلیشی و گئنیشله مه سی تورک خالقنین یارادلیش دونملرینه قایدیر.
فولکلور هر بیر خالقین ایلکین بینوره لریندن اولاراق بیر خالقیلان بویا باشا چاتیب گوندن گونه گئنیشلنیب اوز زنگینلیگینه هر بیر دونم ده آرتیرمیش اولوب خالیقین باشیندان گئچن اولایلار اوغرادیقلاری حادیثه لر آپاردیقلاری مبارزه لر شنلیک لر غصه لر و دردلر آرزو و دیلک لر عادت و عنعنه لر ینی و یاشایش بیچیملرینی دیل لرینده و آغیزلاریندا یارادیلمیش یازماقلا توکنمیین سوزلرده ایفاده اولان گوسترگه لری اولوب.
لای لای لار، نازلامالار، آغیلار، بایاتی لار، آلقیش و قارقیش لار آتاسوزلری ، دئیملر،داستان لار، تاپماجالار،وسایسیز باشقا فولکلور ژانرلاری و قولارینین چئشیدلیلیک لرینه باخیلدیگی زامان بیر اوجسو بوجاقسیز دنیزله قارشی قارشیا قالنیر، بوآرادا ماراقلی بیرسوال ذهنیده اولوشور اودا بوی کی بو بها بیچیلمز و قیمت قویولمیان سؤز و آغیز ادبیاتی کیملر طرفیندن یارادلیب ؟
هانسی قیوراق ذهنیلر بو گوزلیکده سؤزلری و «ایپه ساپا گلمین اینجی لری» بیر آرایا گتیرمیش لر؟ دوغروسوبودورکی فولکلور و خالق بیلیم لری نسیللردن نیسللره ،سینه لردن سینه لره بیزلره گلیب چاتدیقیندان اونلاری کیملر و هانسی کیشیلر طرفیندن یارادلیشلاری چوخ آزارق بیزلره بللی اولور،بونا گوره ده فولکلور یارادیجیلارنی تانیماق ایمکانسیز گورونور


text:
ایتدی باتدی های هارای لار ایچینده
اولدوزلاری بیربیر سایا بیلمه دیم
گؤزوم قالدی سنده , سای لار ایچینده
دردیم داشدی , بیلنمه دین گئج اولدو
قان یاشیمی سیلنمه دین گئج اولدو
گونلر اؤتدو گلنمه دین گئج اولدو
کوله دؤندوم ایللر آی لار ایچینده
یالان سؤزدور گله جکسن ...نه بیلیم؟
یاشاییش دان نه جور گئری چکیلیم
ناغیل لارا بنزیر منیم نیسگیلیم
سارای لار بوغولور چای لار ایچینده
کؤنلوم گئدیب دالغالارا قاریشیر
کولک لرین گؤیلون آلیر باریشیر
ایلدیریملار کؤنلوم ایچره یاریشیر
ناله لریم یانیر وای لار ایچینده
نئجه داغین ذیروه سینی قار آلار
اوره گیمی غم باسدیقجا قارالار
سوسدوروب دو یاشیللاری قارالار
آرزی گولوم دونار یای لار ایچینده
بیرگون گلسَن, باهارلاردان بار گتیر
قوشمالاری اوخشاماغا تار گتیر
آلما گتیر هئیوا گتیر نار گتیر
قویما پاییم قالسین پای لار ایچینده
شاعر : شبنم فرضی زاده


text:
اکبر حمیدی علیار
بو کتابین بیرینجی جیلدی1380- نجی گونش ایلی، 176 صحیفه و 9 بؤلومده، چاغلاشدیریلمیش املا ایله ترتیب وئریلیب. کتابین فارسجا یازیلمیش اوچ صحیفهلیك گیریشینده اوستاد صدیق جنابلاری، ایلك اؤنجه 1347- نجی ایلده، حمید آراسلینین بیر اثرینده «قارا مجموعه» آدینا راست گلدیگینی بیلدیرركن، ایللر بویو بو کتابین ایزینه دوشوب طاغوت دؤورونون سونونا قدهر بیر نتیجه آلا بیلمهمهسینی خاطیرلایظر، 1358ده استانبول شهرینده تحصیل آلیب تدقیقات آپاردیقی حالدا اورانین کتابخانالاریندا بیر نئچه رسالهنی، شیخ صفی و اونون مریدلری حاققیندا الینه كئچیریر و هابئله صفی تخلصی ایله یازیلان نئچه شعر دیوانینادا راست گلیر و بونونلا یاناشی تأسفلندیریجی بیر نتیجه ده بو تدقیقاتدان چیخاریر اودا بو كی استانبول شهرینین 400دن آرتیق خطی کتابلار ساخلانیلان کتابخانالاریندا بیر دونیا توركجه متنلر و کتابلار وار كی تورك دونیاسینا یادلاشیب و تانینمامیش قالیب و بو ایشین سببلریندن توركیهده الیفبا دگیشیكلیگی یارانماسینا اشاره ائدیرلر.
آنجاق حؤرمتلی اوستاد 32 ایل قارا مجموعهنین فیكرینی باشیندا دولاندیراندان سونرا 1379دا شیخ صفینین رسالهلرینین بیرینده «سنه قارا مجموعهدن بیر حیصه یازدیم ... » جوملهسینه اوغرادیقدا و دالیسینجا استانبولدان گتیردیگی یادداشلارا مراجعت ائدیب و البویوروق رسالهسینی تاپدیقدا بو سیررین باشینی آچیر و قارا مجموعهنین حقیقتینی كشف ائدیر و نهایت بو نتیجهیه گلیب چاتیر كی قارا مجموعه تركیبینده گلن «قارا» كلمهسی بؤیوك و حجیملی اولماق معناسیندا، قارا مجموعه ایسه بؤیوك مجموعه دئمكدیر كی شیخ صفی زمانی و اوندان سونرا، اونون مریدلری طرفیندن مختلف عرفان و سیر و سلوك موضوعلاریندا نثر و نظم صورتینده یازیلیب بیر یئره توپلانارمیش و بوتون زاویهلر و خانقاهلاردا، حق و حقیقت طالبلرینه تدریس اولارمیش؛ بو حقیقتین كشفیندن سونرا، اوستاد مختلف الیازمالار و چاپ اولموش قایناقلاردا شیخ صفینین شعرلری و اونون آدینا یازیلان رسالهلری و داها دوغروسو، مریدلرینین دیلیندن قلمه آلینان نصیحتلر و گؤستریشلرینی توپلاییب و قارا مجموعه عنوانیندا چاپا یئتیریب، البته بو نتیجهیهده چاتیبلار كی بو توپلولارین قارامجموعه آدلانماسی شیخ صفینین اؤز یازدیقی قارامجموعه آدلی بیر اثرین یارانماسیندان ایرهلی گلیر كی هلهلیك اوندان اثر یوخدور.
و اما بؤلوملر
پروفسور صدیق جنابلاری کتابین اؤن سؤز عونوانلی 1- نجی بؤلومونده شیخ صفینین حیاتی حاققیندا معلومات وئرهركن باشقا یازیچیلارین طرفیندن عنوان اولان غلط معلوماتلاری، ای جوملهدن كسروینین «شیخ صفی و تبارش» آدلی كتابینی آیدین سند و دلیل ایله رد ائدیر و اونون بیر تورك شیعه اولدوغونو، تاریخین شهادتی ایله ثبوته یئتیریر. بو بؤلومون سونوندا اوستاد، شیخین 2 توركجه، 2 فارسجا و 1 عربجه اثرلرینی آد آپاردیقدان سونرا، مختلف دؤولرین املا فورمالارینا و نثر نوعلارینا اشاره ائدركن بو کتابین نثرینی ساده نوع بیلدیریر و نهایت بیر آجی حقیقتیده وورغولاییر كی بیزیم توركجه الیازما کتابلاریمیزدان ایراندا هله یوزده بئشی فهرست اولونماییب قالسین كی چاپ اولا!
2- نجی بؤلومده شیخ صفینین توركجه شعرلری یئرلهشیب و بونا گؤره كی اوستادین دگهرلی تدقیقاتی اساسیندا تذكرهلرده، صفی تخلصی ایله اللییه یاخین شاعیردن آد گئدیب و شیخ صفینین شعرلری قاریشمیش بیر وضعیته گلیب چیخیب، اوستاد بوردا 5 توركجه غزل و قطعه، «ملك» کتابخاناسیندا كی صفی دیوانیندان و 11 غزل، قطعه و روباعی ایسه، تهران دانشگاهی کتابخاناسیندا اولان الیازمادان گتیریبلر و اتك یازیدا متن فرقلری گؤستریلیبدیر.
3- نجو بؤلومده گیلكجه شعرلر، اوستادین مختصر شرحی ایله گلیبلر، بیلدیگینیز كیمی، شیخ صفی، گیلانلی شیخ زاهدین كورهكنی اولوب 20 ایلدن آرتیق اونون یانیندا قالدغقینا گؤره گیلَك دیلینی یاخشیجا اؤیرهنیب بو دیلده شعرده یازیبدیر.
4- نجو بؤلوم فارسجا شعرلردیر كی اوستاد بو شعرلری الیازمالاردان یوخ، بلكه چاپ اولموش قایناقلاردان گؤتوروب و بیر نئچهسینی تذكرهلرده ایزلهیركن باشقا بیر صفیدن اولدوغونو دوشونوبلر و بونا گؤرهده شیخ صفینین فارسجا شعرلرین آییرد ائتمگهخاص بیر تدقیقاتی باشقا عالیملره تكلیف ائدهرك بو بحثدن چوخ اؤترو كئچیبلر.
5- نجی بؤلوم اختصاص تاپیب البویوروق رسالهسینه كی شیخ صفینین مریدلری طرفیندن و عومیتله بؤیوك اوغلو شیخ صدرالدین دیلیندن، سؤال- جواب صورتینده و امّته تعلیم اوچون، 50 حیصهده یازیلیب كی اوستاد بیر نئچه حیصهسینه شاه اسماعیل ختایینین شعرلرینی اویغون اولاراق تفسیر عونوانیندا داخیل ائدیبلر.
6- نجی بؤلوم، الیازمادا البویوروق رسالهسینین ضمیمهسیندن آلینان «یول اهلینه قیلاووز» رسالهسیدیر كی چوخ احتمال وئریبلر شیخ صفینین اؤزو یازیبدیر و بو رسالهده آرتیق ساییلی و عددی تعلیمات گئدیر.
7- نجی بؤلوم مزكی النفوس رسالهسیدیر كی اونا «طریقت فرمانی»دا دئییلیب و اشرف اوغلو عبدالله رومی اونو تدوین ائدیب و اوستاد اونو توركیهده فاخیر ایز طرفیندن نشر ائدیلن بؤلوملردن گؤتوروب و اونو ، بیر یئرینده شیخ صفینین مولوی مثنویسینه یازدیقی شرحدن سؤز گئتمهسینه گؤره چوخ اؤنملی سانیبلار، بو رسالهده بیر نئچه حكایتده داخیلدیر كی سلوك مرتبهلری و مرحلهلرینه اشارهدیر.
8- نجی بؤلوم كؤنول رسالهسیدیر، بو رسالهنین آدی محتواسیندان آلینیب نییه كی بوردا، انسان وجودینده، كؤنولون حق و حقیقت و تانری یا خاص اولدوغونو تأكید ائدیر و كؤنولو هر نهدن بوشالدیب الله محبتینه یئر وئرمهگی طالیبه واجیب گؤرور و هابئله وحدت وجود فلسفهسی بوردا طرح اولونور.
9- نجو و سونونجو بؤلوم صفوةالصّفا رسالهسیدیر كی بو بؤلومون اوّلینده شیخ صفینین اوغلو، شیخ صدرالدیندن بیر سیرا معلومات وئرهركن، اوستاد، بو رسالهنی قارامجموعهنین بیر پارا بؤلوملرینین فارسجا ترجمهسی اولدوغونو قئید ائدیر كی اونو صدرالدینین امری ایله، اردبیللی بزاز اسماعیل اوغلو توكّل یازیب، بو رسالهده بیر نئچه مقدس قرآن آیهلرینین شرح و تفسیری شیخ صفیدن سؤال اولوب و اونون دیلیندن مختصر جوابلار قلمه آلینیب.
برچسبها: قارا مجموعه شیخ صفی به تصحیح حسین محمدزاده صدیق, تذکره شیخ صفی الدین به تصحیح دکترحسین محمدزاده صدی, پژوهش دکتر حسین محمدزاده صدیق درباره شیخ صفی, اکبر حمیدی علیار
» واکنش دکتر ح. م. صدیق به اظهارات نسنجیده بعضی اعضای فرهنگستان زبان ( پنجشنبه بیست و چهارم بهمن 1392 )
» دکتر صدیق و جنبش آموزش زبان مادری در دانشگاهها ( شنبه بیست و هشتم دی 1392 )
» ( دوشنبه بیست و سوم دی 1392 )
» قدر استاد - 1 ( چهارشنبه بیست و نهم آبان 1392 )
» زبان فارسی و فارس زبانان در نگرش دکتر حسین محمدزاده صدیق (حسین دوزگون) ( شنبه بیست و پنجم آبان 1392 )
» علت اهانتها به دانشمند زبانشناس دکتر حسین محمدزاده صدیق چیست؟ ( یکشنبه نوزدهم آبان 1392 )
» دیدار با استاد بزرگ، پروفسور دکتر حسین محمدزاده صدیق ( یکشنبه نوزدهم آبان 1392 )
» تخریب شخصیت دکتر حسین محمدزاده صدیقژ، مترجم قرآن به ترکی آذری ( دوشنبه سیزدهم آبان 1392 )
» دکتر حسین محمدزاده صدیق و روحانیت شیعه ( سه شنبه هفتم آبان 1392 )
» قابل توجه فصلنامه (فحشنامه) تاریخ معاصر ایران ( سه شنبه هفتم آبان 1392 )
» سردبیر فحشنامه (فصلنامه) تاریخ معاصر پاسخ دهد ( سه شنبه هفتم آبان 1392 )
» تخریبگری فصلنامه تاریخ معاصر در هتک حرمت به یک دانشمند ایرانی ( سه شنبه هفتم آبان 1392 )


text:
منیم ای نازلی دلداریم، منیم ای دردیمه درمان
منیم ای دولتیم، واریم، باغیشلا، گئچ گناهیمدان
سالاندا سن منی بنده، یاخینلیق اولماسا سنده
اگر قانیمی توکسنده، یولومدان دونمرم بیر آن
شیریندیر لبلرین دلبر، او گول رخسارینی گوستر
یازیق کونلوم سنی ایستر، منی الدن سالیر هجران
جمالین پرده یه سالما، بو عاشیقدن اوزاق قالم
اگوزومدن انتقام آلما، منی قویما بئله حیران
بدخشان لعلی سنسن یار، اوزون یاقوت کیمی پارلار
سنون حسنونده دیر گلزار، جمالیندیر نگارستان
منیم چین لیلی، عمر انسان، و یا بلقیس و صنعانسان
یادا بیر ماه کنعانسان، سنه اولسون جانیم قوربان
منی سن مجنون ائتمیش سن، حیاتدا محزون ائتمیش سن
اوزونه مفتون ائتمیش سن، ائدیبسن قلبیمی بریان
دئییردیم من سنین یارین؟ کی اولدوم ایندی بیمارین
سنین نورانی رخسارین، منی یاندیردی، ای جانان
نظامی اولدو بیچاره، ائدیب هجرانین آواره
تاپیلمیر دردینه چاره، اولوب جاری گوزوندن قان
نظامی
İşarələr: تورکی شعر
, نظامی گنجوی


text:
دوشنبه نهم اردیبهشت 1392
اؤلکهنین ان بؤیوک شهرسئل مئیدانی رسمی اولاراق،آچیلیش اولدو
جمهورباشقانی؛دوکتورمحموداحمدی نژاد،تبریزین،ایپک مجموعهسین آچیلیش ائلهدی،احمدی نژاد،ایپک مئیدانین اؤلکهنین ان بؤیوک ،یئنیلنمیش اسکی ساحهسی آدلاندیردی.
ایپک مجموعهسین حاقیندا گئنل بیلگی:
ایپک مجموعهسینین ساحهسی:7هئکتار
-آلت یاپی:106مین مئترموربع
-آلیش وئریش واحیدلر:455
-خدماتی واحیدلرین ساییسی268:
یئرلیشم واحیدلرین ساییسی:111
-پارکینگ ساییسی:1000پارکینگ؛ایکی قات یئرآلتی
-دونیانین،بیرینجی اولاراق داش قالیسی(داش دؤشمه)
-17قاتلی ایپک بورجو
- یاتیریم:2مین میلیارد ریال(دوولت+خصوصی بؤلوم)
یکشنبه هشتم اردیبهشت 1392
اورمودان اؤزل گؤرونتولر
دالامپر اوجالیقلاری
شهرچایی بندی
چیچست
ائللرباغی پارکی
خوشاکو ایسکی پیستی
بوغدا تارلاسی
اورمو گؤلو
شنبه هفتم اردیبهشت 1392
گؤزللشدیرمه سازماننین؛ ایجرا دؤنهمینده اولان ایشلری
گؤزللشدیرمه سازمانین؛ ایجرا دؤنهسینده اولان ایشلری:
- گونش ساعاتین،دیزاین و قورماغی
-فضولی جنابلارینین هیکلین تؤکمهیی
-ائینالی تئله کابیننین ایشقلاندیرماغی
-عالی نسب جنابلارین،هیکلین تؤکمهیی
-مینیاتور پارکینین ایکینجی فازین گلیشیمی
-آزادلیق هئکیلین سیمگه اولارق تؤکمهیی
-ابوریحان وآبرسان کؤرپولرین ایشقلاندیرمالاری
-اوچ بعدی دووار بویامالاری،ایلک کز تبریزده
-آت هیکلی،ماشین قالینتیلاریندان
-حجتی،آلت کئچیدین گؤزللشدیرمهیی
-عباس میرزا هیکلین؛تؤکمهیی
-و...
جمعه ششم اردیبهشت 1392
گؤی مسجید
گؤی مسجید یا گؤی مچید تبریزده؛ 870 هجری قمری ( ۱۴۶۵ میلادی) ایلینده -ابولمظفر جهانشانبن قرا یوسوفون سؤزو ایله قاراقویونلولارین چاغیندا دوزه لیب دیر.
گؤی مسجیدین ؛گؤزل معمارلیغینا گؤره، کاشیلاریننین ظرافتی، نچه جوره ایشلنمیش خط لر و رنگلرین اوخوماسی - بو مسجیدی، ایسلام دونیاسینین فیروزه مسجیدینه آدلاندیریب.
بو مسجیدین گنبذلری و دووارلاری، تبریزین بویوک دئپرمینده (۱۱۹۳ هجری قمری ده) تؤکولموشدور، آنجاق اوندان سونرا اوستاد ریضا معماراین، الیله یئنیدن مرمت اولموش دور.
جمعه ششم اردیبهشت 1392
ارک و مصلی چئورهسینین یئر دؤشهمهسی
ارک و مصلی چئورهسینین یئر دؤشهمهسی!
کولتورل میراثین مسئوللاری نئچه ایلدی؛ ارک علیشاه پارکینین دوزهدیلمهسیندن ،بو تاریخسل چئورهده خبر وئریردیرلر، اما تاسوفله،بو سؤزلرهئچ سونوجا یئتیشمهدن، ارکی، خارابایا چئویرمیش دیرلر! آنجاق هله لیک؛ مصلی و ارکین چئورهسین یئردؤشهمهسی باشلانیب؛ البته، بو یئر دؤشهمه چوخراق مصلی اوچون اولماغی گؤزه گلیر!
تبریزارکی،اسکیلرده،بیرگؤزل پارکایدی؛آرتیرمالیدیر؛تبریز ارکی، تبریزین دیرهنیش سیمگهسی دیر!
پنجشنبه پنجم اردیبهشت 1392
مارمیشو گؤلو
مارمیشو گؤلو؛نازلی چایین سویونون ییغیشماسیندان بیر درهده یارانیب.
چهارشنبه چهارم اردیبهشت 1392
10ریشترلیک دئپرم و سؤیلهنتیلرین دولانیشی!
10ریشترلیک دئپرم و سؤیلهنتیلرین دولانیشی!
10ریشترلیک دئپرم،اورتا دوغودا اوز وئرهجک!!!سؤیلهنتی و یانلیش خبرین دولانیشی،خبر آژانسلاریندا !
بو سؤیلهنتی،نه جور یاراندی!
الوطن سیتهسی بیر گوزاریشده بیلدیردی:پایلاشیم سیتهلره دایاناراق، بیر شایعه یایینلانیب: 10 ریشترلیک دئپرم اورتادوغودا مئیدانا گله جک .
الوطن سیتهسی،بو اولایی، بیر سؤیلهنتی،بیلدیریر! اما ایراننین آژانس خبرلری، آزی گوگل چئویرمهیهده قوللانمادان،بو سؤیلهنتی اینانیب، قول قانات وئریب و جامعهده یایینلایبلار!
ایلنا بیر گوزاریشده یازدی:آمریکادا یایینلانان الوطن قزئتی،آمریکا اونیورسیتهسین دئپرم آراشدیرما مرکزینه دایاناراق؛اورتا دوغودا 10 ریشترلیک دئپرمین گؤزلهنتیسیندن خبر وئریب!!
بو یانلیش خبر،باشقا خبر آژانسلارا دا یئتیشهرک (خبرآنلاین)؛سؤیلهنتینین دولانیشینا یاردیم اولوبلار!!
آرتیرمالیدیر؛آمریکا اونیورسیتهسی دئپرم آراشدیرما مرکزی،بو قونودا بئلنچی گؤزلنتیسی هئچ اولماییب!
سوندا بو سؤیلهنتی ،بیر خبر اولاراق! قزئتهلردن باش چیخاردی!
پایلاشیم سیته لرده یارانان سؤیلهنتی،یئنیدن، آدلیم خبر آژانسلارا دایاناراق؛ داها گوجله پایلاشیم سیته لره دؤندو!
البته ایسنا خبر آژانسی،دوکتور زارعینین سؤزلرینه دایاناراق؛بو سؤیلهنتینی رد ائتدی
قایناق: گمانه،سیته سیندن،آذربایجانتورکجهسینه چئوریلیب!
چهارشنبه چهارم اردیبهشت 1392
اورمونون،6000مین کیشیلیک غدیر ایستادیومو
اورمونون،"غدیر" سالونو،اؤلکهنین ان آدلیم والیبال ایستادیومو دور.
غدیرایستادیومو ،6000کیشی توتونجلا ،اؤلکهنین اؤزل ایستادیوملاریندان بیریسیدیر. بو6000کیشلیک ایستادیوم ، آسیانین والیبال یاریشلارینین قوناقچیسیدا اولوب.
سه شنبه سوم اردیبهشت 1392
ایرانلیلارین، ذکا قاتساییلاری(IQ)،نئچه دیر!
آی کیو( IQ) و یا ذکا قاتساییسی(ضریب هوشی)، بیر اینساننین ذکا و هوش اؤلچومون بیر عدد اولاراق بللندیریر.بو اؤلچوم فرقلی تئست لر له،بللهنیر و بیر ثابیت عدده یئتیشر . ذکاقاتساییسی ،اینسانلارین 95فایزینده،70 ایله130 دور.
مودتلردی،سانال(مجازی) دونیاسیندا؛ایرانلیلارین یوخاری آی کیوسوندان( IQ)سؤز گئدیر! اما دوغرو قایناقلار بونون ترسین گؤستهریر! قایناقلارا اساس،ایرانلیلار،بیر اورتالاما آی کیویا صاحیبدیرلر .
البته هئچ موسسه و یا درنک،رسمی اولاراق،ایران جامعه سیندن،آی کیو تئستی آلماییب! اما باشقا اؤلکه لرین آراشدیرمالاری،دوغو آسیانین ساکینلرین، ان یوخاری آی کیو و افریقانین مرکزی، ان آز آی کیویا صاحیب اولماغین گؤستهریر. ایرانلیلار 84 ذکاقاتساییسیلا دونیادا بیر اورتالاما آی کیویا صاحیب دیرلر.
بیر سیرا آراشدیرچیلار، ایراننین آی کیو قاتساییسین (IQ) آزالماغین اینانیرلار و بو گئری له مهنی (کاهش) ،بئیین کؤچونه (فرار مغزها) باغلی بیلرلر.
قایناقلار:
قایناق:گمانه سیته سیندن؛آذربایجان تورکجهسینه چئوریلیب!
سه شنبه سوم اردیبهشت 1392
بیلهسووار تیترهدی
بوگون گوناورتا ساعاتلاریندا ٤.۲ بؤیوکلویونده بیر دئپرم اردبیلین بیلهسووار بؤلگهسینی تیترتدی.
بوگون گوناورتا ساعاتلاریندا ٤.۲ بؤیوکلویونده بیر دئپرم اردبیلین بیلهسووار بؤلگهسینی تیترتدی. ایسنا خبر آژانسینین تهران اونیورسیتهسی دئپرم آراشدیرما مرکزینه دایاناراق وئردیگی بیلگیلره گؤره بو دئپرم یئرین 10کیلومتر درینلیگینده میدانا گلدی.
قایناق:ت.ر.ت تورکی
دوشنبه دوم اردیبهشت 1392
"اطلس"آلیش وئریش،ایلنجه ،مرکزی
"اطلس"آلیش وئریش،ایلنجه ،مرکزی
بو یازی،نئچه آی اؤنجه یازیلیب،اما شکیللر یئنی دیر!
اطلس ،آلیش وئریش مرکزی، ولیعصرین، نگین پارک، بؤلگه سینده یئرله شیب؛اطلس مرکزی،87ینجی ایلده،تیکیلمهیی باشلایب.
اطلس مرکزین،قورالی ،4 بؤلومدن تؤرهنیب!
بیرینجی بؤلوم:دؤرد قات پارکینگ
ایکینجی بؤلوم:6قات، آلیش وئریش مرکزی
اوچونجوبؤلوم:ایکی قات، ایلنجه،کولتورال وایدمان مرکزی
دؤردونجو بؤلوم:آلیش وئریش،خدمات وایداری دفترلری
اطلس مرکزین ،حاقیندا ،گئنل بیلیگی لر!
قاتسایی:18قات(4قات یئرآلتی و14 قات اوستونده)
آلت یاپی:43000مئترموربع
یئر ساحهسی:12381مئتر موربع
پارکینگ:500 پارکینگ، دؤرد قاتدا
آلیش وئریش مرکزی:300دوکان و تعریف اولنموش صینفلر!+بؤیوک هایپرمارکت،6 قاتدا
ایلنجه مرکزی:9 رستوران+اوشاقلارباغچاسی+اویون شهری+قوناقلیق سالونی(اؤزل)،ایکی قاتدا
ایداری مرکزی:96 خدماتی وآلیش وئریش واحیدلری ،6 قاتدا
یاشیل ساحه:9000مئترموربع محوطه+6000مئترموربع دام باغ+مودرن ایشقلاندیرما سیستئملری
سرگی مرکزی:بیرقات
گؤرونوم(نما):آمریکالی کامپوزیت + آلمانین فریم لس شوکو وبلژیکین،سئکوریت اولموش،ترمال بریک ،شوشه لری
باغلانتی آراجلاری:24 دستگاه برقی پیله+7دستگاه قالدیریجی(آسانسور)+4سئری پیلله یولو
دوشنبه دوم اردیبهشت 1392
آدي ديللرده قالانسان ساوالانسان ، ساوالانسان
اوجامان اردبیل بؤلگهسینده،دینجلیک و هیجانی بیر یئرده برابر حیس ائدین!
شیروان درهسی،جئیران گؤلو
سرینسویوق بولاقلار ،جانباغیشلایان اسینتیلر،یاز و یای فصیللرین وئردیگی الهی موهوبتی دیر.
اردبیل؛ گؤزللیکلر قایناغی ؛تانرینین، دهیر وئرمیش توپراغی دیر! اوجامان اردبیل بؤلگهسینده،دینجلیک و هیجانی بیر یئرده برابر حیس ائدهجک سینیز!
قلم ؛بو گؤزلیگین تمثیلچی سی اولا بیلمز! رنگلی بویالی،یام یاشیل، آغ بیاض رنگلرین قاتقیسین بیرلیکده ساوالان قوجاغیندا گؤرمهلی سینیز!
سولطان ساوالان،زیروهسی
دونیاسولطانی، سولطانساوالان،دیرهنیش سیمگهسی، یام یاشیل درهلری له، سوییس دامنه لرین، حسرتین اؤزونه قازانیر! فیندقلی؛مئشه لیگی،هلندین گولوستانلارینا طعنه ووراندیر!
سرین سویق بولاقلار ،خیاو وین باغلاری،موغانین، قیزیل توپراغی؛سرعین،نیر، نمیننین ایستی بولاقلاری ، مسجیدلری ،شیخ صفی الدینلری، بالیقلی چای،قالالاری و.... اوجامان توپراغین گؤزللیگینه آرتیر.
حئیران گئدیگی
خالخال،قزل اوزن چاینین آسیلی کؤرپوسو
حئیران،کارتینگ و تئلهکابین مجموعهسی
اردیبل،بالیقلی چای
ساوالان ،طاووس گؤلو
یکشنبه یکم اردیبهشت 1392
سیته تانیتیمی: تورک دیلینده،تئکنولوژی پورتالی
سیته تانیتیمی:تورک دیلینده،تئکنولوژی پورتالی
سیته ایزلیمی: چیپ
تورک دیلینده،تئکنولوژی پورتالی
سیته قونوسو:تکنولوژی(ال تئلفونو،یازیلیم(نرم افزار)،اینترنت،خبر،تبلئت،گیم و...)
سیته یازیلیشی:تورکجه(عرب الیفباسی)
سیته حاققیندا:
اؤرنک یازی:(سیتهنین یازیلاریندان بیریسی)
USBدن داها سرعتلیسی گلیر!
USB-نین کیفایت قدر سرعتلی اولمادیغینی دوشونورسوزسه، سیزی سئویندیرهجک بیر خبر!
"""بو آن ایستیفادهده اولان USB 3.0 پورتلاری، ۵Gbps سرعته چاتا بیلیر. اینتئل طرفیندن اینکیشاف ائتدیریلهن و بو ایلین سونو بازارا گلمه سی گؤزلهنیلهن Thunderbolt ایسه ۲۰Gbps کیمی اینانیلماز بیر سرعته چاتا بیلهجک. بو جدی رقیب قارشیسیندا سئکتور حاکمیتینی قوروماسی اوچون USB ایستانداردینین داها دا سرعتلهنمهسی لازیم اولدوغونو فرق ائدن ایستئهسالچیلار، بیر طرفدن موبیل جیهازلار اوچون microUSB 3.0 گیریشلری اوزرینده چالیشارکهن بیر طرفدن ده یوکسک چوزونلولوک (اچ دی) ویدئولار کیمی بؤیوک فایللارین چوخ سرعتلی ترانسفئرینی مومکون ائدجک تئکنولوژی لر اینکیشاف ائتدیریر.
USB ایستانداردلارینی تعیین ائدن USB Implementers فورومون پئکنده تشکیل ائدیلهن (DF 2013 (Internet Developer Forum فعالیتینده ائتدیی شرحه گؤره یاخین زاماندا ایستاندارد USB ، معلومات ترانسفئر سرعتی ۱۰Gbps اولاجاق. یئنی ایستانداردی ایستیفاده ائدن جیهازلار مؤوجود USB 3.0 گیریشلرینی ایستیفاده ائده بیلهجک. آنجاق سرعت فرقیندن فایدالانا بیلمک اوچون یئنی کابل لار ایستیفاده ائتمک لازیم اولاجاق. یئنی ایستانداردین نه واخت حاضر اولاجاغی و ایستیفادهیه تقدیم ائدیله جه یی حاقیندا هله بیر معلومات یوخدور.""""
یکشنبه یکم اردیبهشت 1392
اورمونون،ائللرباغی پارکی(گؤرسل)
اورمونون ائللرباغی پارکی ؛41هئکتار ساحه ایله ؛اورمونون، ان بؤیوک پارکی ساییلیر. بو گؤزل پارک ،والفجر خیاواننیندا و شهر چایینساحیلینده یئرلهشیب.
ائللرباغی،بیر 5.2هئکتارلیق یاپایگؤله(مصنوعی گؤل) صاحیب دیر؛ بو گؤلون، سو توتونجو،14مین مترمکعبدیر؛گؤل اوزهرینده ،اؤلکهداشلار و توریستلر اوچون گمی و قایق مینمک ایمکاناتی واردیر.
ائللرباغی پارکی ،گؤزل و فرقلی گؤرونتو ایله؛اوزل اولاناغلارا صاحیبدیر،اوجوملهدن:
- اوستو آچیق آمفی تئاتر
-ساغلاملیق جادهسی
-اوشاق اویونجاغی
- اؤزل آلاچیق و اوتوراجاق
-اونلولر کئچیدی(گذر مشاهیر)
-اوتو بانک
-پارکینگ
-و...
اورمو بلدیهسی؛پارکین، گلیشمه آردیندا،قوشلار و گوللر باغی،ایسکئیت پیستی،گؤل ده، آدا و یاریمآدا تؤرهتمهیئ، گؤزلهنیب.
اونلولر کئچیدی
اوستوآچیق آمفی تئاتر
قایناق:اورمو اؤلکهسی
یکشنبه یکم اردیبهشت 1392
تبریزین دوغو گیریش یولونون ایشقلاندیرمالاری
"سینا" آلیش وئریش بورجو
"رودکی" ییرمی قات بورجو
"امام علی" کؤرپوسو
آسیلی کؤرپو
"ولیعصر" آلت کئچیدی
"تبریز" ،اینترنشنال خسته خاناسی
"باغلارباغی" پارکی
"بلوار" تیکینتیسی


text:
یازار : باشقان
آرديني اوخو
سلام عزيز آرزوبلاق
چيلار
يئني ايمكان آرتيريليب. بو ايمكان ايله سيز وئبلاق لاريزا گيريش ائتمك اوچون دومين باغلايا بيلرسيز.
بو ايمكاني "باشقانليق پنئلي -> آيارلار -> دومين باغلاما" يولوندان ايشه سالا بيلرسيز.
باخيش لاريزي گؤزله ييريك . ساغ اولون . اوغورلار
یازار : باشقان
آرديني اوخو
سلام عزيز بلاقچيلار
- هر بير ايجتيماع و توپلومون موعيين و آشكار قانون و قايدالاري اولماليدير، كي او قايدالار اساسيندا او توپلومدا اولانلارين حد حدودو آيدين اولسون. دئمك بو قايدالارين اولماسي هر بير موشكول و اختلاف يارانان چاغدا توپلومدا اولان كيمسه لرين مسئوليتيني بيلينديرير.
بو اوزدن آرزوبلاق
قايدالاري يئني دن يازيلدي و قايدالار
يارپاقيندا يئرله شديريلدي .
سيز سايين بلاقچيلاردان خواهيش اولونور بو قايدالاري
اوخوياسيز.
یازار : باشقان
آرديني اوخو
سلام و واختيز خئير سيز سايين آرزوبلاقچيلارا
باشقانليق پنئلينده بير پارا ده ييشيك ليك لر وئريليب . بو ده ييشيكليك لرين ان موهوممو يئني سايدبار مئنونون قاباقكي مئنونون يئرينه يئرله شمه سيدير.نومونه سي اوچون :
اوماريق آرزوبلاقدا خوش آنلار كئچيريب لذت آپاراسيز.
یازار : باشقان
آرديني اوخو
سلام عزيز آرزوبلاقچيلار
يازيلارين گؤروش ساييسين وئبلاقدا گؤسترمك اوچون آلتدا كي تگي دوروشوغوزدا يئرلشديره بيلرسيز :
توجه ائدين كي بو تگ    بؤلوكونون آراسيندا اولماليدير .
اوغورلار
یازار : باشقان
آرديني اوخو
بوگون 1392نجي ايلين 2نجي آيينين 27سي ناهار چاغي ساعات 11 دن 5 ساعاتا قدر آرزوبلاق
ايشدن توشموشدور.
آرزوبلاقين
فني باشقانليق قوروپونون دئديگينه گؤره بو ايشدن توشمه و آچيلماما DDOS
آدلي يوروش لرين نتيجه وئرمه سي سببيندن ايميش. بو يوروش لر تانينماميش كيمسه لر طرفيندن اولونورموش.
دئديكلرينه گؤره بو سون بير آيدا 25 دفعه يه ياخين DDOS
يوروشو اولونوب كي 23و نتيجه سيز قالديقدا آرزوبلاق
سيستئمينده موشكول يارادا بيلمه ييب. تكجه بوگون و كئچن هفته آيين 19و گئجه اولونان يوروش لر نتيجه وئرديكده بلاقچيلار آرزوبلاقين
آچيلماماسي ايله اوزبه اوز اولموشدورلار.
DDOS نه دير ؟
بير گوجلو سئروئر طرفيندن باشقا سئروئره بيرچاغدا چوخ ساييلي گؤنده ريلن سورغولارديرلار . بو يوروش لرين آماجي يوروش اولونان سئروئري ظرفيتيندن آرتيق سورغولارلا اوزبه اوز ائديب نورمال ايشين پوزوب و اونو دايانديرماقدير.
آرزوبلاق "تورك بلاقچي لارين چاليشديغي يئر
" كيمي آدلانان گوندن بو يوروش لر و باشقا سالديريجي يوروش لر آرزوبلاق
سئروئرينه دايانيلماز حالدا داوام وئريلير . باشقانليق قوروپودا چاليشيركي بو يوروش لر نتيجه وئرمه دن آرزوبلاق
اؤز سئرويس وئرمه سينه داوام وئرسين . آنجاق بو ايشي گؤرمك اوچون بوخاري مالي ضررلري بويونا آلماليديرلار.
دئمك ايندي بو يوروش لر دايانديريليب و بير موشكول اولمادان وئبلاق لار و باشقانليق پنئلي آچيلير.
سيزه اوغورلار
یازار : باشقان
آرديني اوخو
كئچن ايلده آرزوبلاق
سئروئرينين آرتيق گوجلوله شمه سينه چاليشديق. بير پارا ايمكان لاردا سيستئمه آرتيريلدي.
دئمك اولار كئچن ايلده گوجلو ايمكان لارين ياراديلماسي اوچون بؤيوك آتديم لار گؤتورولوبدور؛ و بو يئني ايلده سون ايشلري گؤرولوب سيز سايقيلي وئبلاقچيلارين ايستيفاده سي اوچون حاضيرلاناجاق.
بورا كيمي وئب سيته نين ساخلانيلان بيلگي لرينه بير باخاراق :
وئبلاقلار سايي : 1700~
يازيلار سايي : 16000~
باخيشلار سايي : 15000~
گونده ليك بلاق گؤروشلري سايي : 13000~
گونده ليك بلاق ip گؤروشلري سايي : 2000~
قورولان يولداشليقلار سايي : 1600~
آرزوبلاق وئبلاق يايما سيستئميني سئچديگيز اوچون سيزدن تشكور ائديريك


text:
زوند – کوسمیک آپارات
زوند آوتومات لاشدیریلمیش پیلوتسوز قورغو اولوب ، اوزاق مسافه دن کوسموسدا هر هانسی بیر تدقیقاتین آپاریلماسی و یا تکنیکی بیر یئنی لییین یوخلانماسی اوچون تطبیق اولونور. زوندلار 60- جی ایللرده SSRİ – ده یارادیلیب بیر نئچه سیرادا تطبیق اولونموشدور. زوند 1 – 3 اؤز باشلانغیجینی مارس و وئنرا اوچون نظرده توتولان کوسمیک لایحه دن گؤتورموشدور. زوند 4 -8 ایسه آیا پیلوتلو اوچوش اوچون ایستیفاده اولونموشدور.
Bu məqalənin azərbaycan dili əlifbasının latın qrafikası ilə qarşılığı vardır. Bax: Zond (kosmik aparat)


text:
«۵۰-نجی و ۶۰- نجی ایللرین آرمانخواه و یئنی قورولوش آرایان گنجلرینه اتحاف! آرمانلارینین بوتون گوجلری و آخساقلیقلارینی دوشونرکن.»
تاق… تاق… تاق…
اَلینین آیناسیایلا شوشهنی دؤیدو. قاپینی آچان اولمادی. دستگیرهدن یاپیشیب، قاپینی آچماغا چالیشدی. قیفیللی ایدی. یئنه شوشهنی دؤیدو. آلنینی شوشهیه دایاییب، قارانلیق دوکانین ایچینه باخدی.
یان یؤؤرهسینه باخمادان، باشی قینیندا، بیر باشا، داش ماغازالاردان بارناوایا دؤنوب، عاغلیندا قارالادیغی توکانین قاباغیندا دایانمیشدی. یاتاق یئری اولماسایدی دا، آرا- سیرا هردن گلیب، اوتوروب، سیغناجاق یئری ایدی.
هاوا بتردن شاختایدی. تو دئییردین توپورجهیین هاوا دا دونوردو. آغآپباغ قار بوتون خیابانلاری، کوچهلری بوروموشدو. بورنونون اوجو بوز کسمیشدی. قول ساعاتینا باخدی. خیابانلاردا سرگردان وورنوخدوغوندا، ساعات هئچ ده وئجینه دئییلدی. زامانین عیاری الیندن چیخمیشدی. سحر تئزدن دانیشگاه آدینا ائودن چیخیب، گوناورتا اولمامیش، آیاقلاری اونو بارناوایا گتیریب، چاتدیرمیشدی. . . . .


text:
منیم کیمی بیریسینه چوخ چتیندیر! دوغرودان چوخ چتین! او قدر چتین کی بوگون اونونلا گؤروشمک سعادتی منه بیر داها قیسمت اولماق بیر یاندان همیشه کی کیمی دیله سیغماز بیر بخته ورلیک اولموش اولسا دا، بیر یاندان اوره ییم نیسگیللی قالدی. منیم کیمی ائو اوشاغی اولان بیریسی نه سربازلیق خیدمتینه گئتمیش نه ده لیسانس دؤنمینی باشقا بیر شهرده اوخویارکن قدیمکیلر دئمیشکن آدام اولموش بیریسی اولمادیغیم حالدا بوگون 2011-جی ایل ائکیم آیینین اون سکگیزی، ائودن آیریلالی اون دوققوز گون دولوبدور. ائودن آیریلیب آنکارایا گلمه م درس اوخوماق هدفی ایله اولسا دا آناملا باجیمی تک بیر ائوده بوراخیب باشقا اؤلکه یه گلمک منیم کیمی دانقازلیق ایستر.
هر حالدا اون دوققوز گون تیلیفون دالیندا آناملا دانیشدیغیم هر بیر دفعه فیلیم اویناییب یوخ هر شئی یئرینده دیر دئمک آداما نه توخداقلیغی وئره بیلر کی، اؤزو ده بیر حالدا کی دونیادا بالاسینین اوره ییندن کئچنی بیلمه ین آنا تاپیلمایان حالدا، حتی بئله تیلیفون آرخاسیندا دا اولموش اولسا. بئله بیر حالدا بؤیوک بابام... اوه اوه کیریخدیم! اوستادیم... بلی، اوستادیمیز دوکتور هئیت ی آنکارادا گؤرمک... اوووووف آداما ائله یاپیشار... ائله یاپیشار کی ها... لاپ ائله کوکو دادی وئرر با! بو لاپ آدامین ان یاخین قوهوملاریندان بیریسینی گؤرمکدیر سانکی. اوندا کی دوکتور هیئت 86 یاشیندایکن حافیظه سیندن باشقالارینین نئچه برابری ایش چکدییینه گؤره بیریسی ایله گؤروشرکن هله هله خاطیرلامادیغی حالدا منی گؤرجک تانیییر! اوندا کی زمانه میزین دده قورقودو آدلانان دوکتور هیئت ین گؤروشونه گئدنلر بیر بیر اؤزلرینی تانیتدیرماق مجبوریتینده قالدیقلاری زامان سیرا منه چاتدیغیندا دوکتور هیئت بویورورلار: "قوی سنی من تانیتدیریم!" و یا مجلیسین سونوندا هامی دوکتور هیئت له عکس سالدیرماق ایسته دییی حالدا منه سؤیلورلر: "به سن مننن عکس سالدیرماق ایسته میرسن؟! آخی سن بیزه ایکی قات عزیزسن!" آدام بئلنچی شراییطده منیم کیمی پافئت اولمالیدیر کی زورلا اؤزونو ساخلاییب بو عظمتده بیر اینسانی باغرینا باسماسین.
اؤز آرامیزدیر 70-80 نفرلیک بیر جمعده یوخاریدا دئدییین ایستکلریوین یئرینه یئتیریلمه سی ائله ده راحات ایش دئییلدی دا آخی آیدین سن ده! آما یئنه اؤز آرامیزدیر همیشه کی تجروبه م بیر داها تکرار اولدو: پروفسور دوکتور جواد هیئت حضرتلری ایله گؤروشمک منی اؤز گنجلیییمدن اوتاندیردی، هم ده بوللو ائنئرژیلندیردی! اؤزللیکله ده کی بو اولو اینسان قاپی آغزیندا سون ساغ اوللاشماسینی ائدرکن: "من بوگون 16 یاش جاوانلاشدیم،"- سؤیله دیکلری حالدا.


text:
باشدان ایشلر ترسه گلدی گولمه گولمکدن گئچیب
چوخ یامان بیر درده دوشدوک، دردی بیلمکدن گئچیب
باغ پوزولدو، کند داغیلدی، اؤلدو بولبول سولدو گول
شاختا چالدی باغلارین بارین، دریلمکدن گچیب
بو جهالت بیر مرضدی کیمسه دوتدور فاتحه
دور قبیر قازدیر کفن بیچدیر دیریلمکدن گئچیب
اختیار سیز عمرومون فرشین دار اوستن داره چک
قین جیلان آرخاجدان ایلمک، چالما ایلمکدن گئچیب
اؤز دیلیمدن آسلانیر باشیم باشیمدان قورخمورام
فیکریمی برک ساخلائین بوینوم اوزولمکدن گئچیب
جان سیزین جان تبریزین جان تورک لرین گؤیچک دیلی
قوی سؤزوم دیللرده قالسین، دیل بیچیلمکدن گئچیب
ای هاوار باغریم یاریلدی قوللاریمدان ساخلایین
قویمایین قلبیم سیخیلسین قد کیچیلمک دن گئچیب
شاعیر :حؤرمتلی ، اوستاد هوشنگ جعفری


text:
هنرمندان آذربایجان
آشنایی با هنرمندان تورک آذربایجان
تانیاق ؟ دئمه لییم کی چوخلو اوخوجولار بونو ایسته ییب کی من اؤزومو ده تانیددیرام . منده سیزلری سئویب و حورمت قاییل اولوب و یازمیشام ... مونا شاندیزی یم ، ۱۳۶۶ جی ایل ده شهریور آیی نین ۱۷ سی تبریزده و دوه چی خیاوانیندا دونیایا گلمیشم و بوردا دا بؤیوموشم . بیر چئرت بؤلوم ده اؤیرنجی یم کی آدین آارماق دان اوتانیرام . آتام بوندان اؤنجه " صدا و سیما " آدلی بیر یئرده ایشلردی ، بو آندا دا استور خیاوانیندا بیر توکانی وار . باجی و قارداشیم یوخ دور و تک قالماق ایپیمی قیریب . آنام مریض دی و ناخوشلوق بسترینده یاتیب . " اونا دوعا ائدین " . ماشینیم پیراید ، تئلفونومون مدلی سونی ائریکسون ۸۸۰ ، ایشیم خبریایان ( خبرنگار) سئودییم تاکیم : اوره ییم تراختور . سئودییم اؤیرتمن : فراز کمالوند . سئودییم بویاق : قارا . سئودییم شارکی جی : گونل . سئودییم آرتیست : رضا ناجی . سئودییم اؤلکه : آذربایجان . سئودییم شهر : تبریز و باکی . تانری نین امانیندا ... بو دا منیم یئنی دوستوم و ایشداشیم تارکان آدین دا ، منیم قارداشیم یوخدور آما تارکان اولوب قارداشیم . اونون سایتی تراختور یاردیمجیلارینین سایت لار ایچینده ، بیرینجی دیر و چوخلو دیرلی و اؤنم بیر یئردی سیز عزیز اوخوجولار و تراختورچی لار باجی و قارداشلاریما ... تارکان قارداشیما باش وورون و اونا یورولماسین دئیین ! اللرینه ساغلیق قارداشیم تارکان . بودا تارکان و تراختور آسیایی سایتی : http://www.tiraxtur-tabriz.com
» عناوین خبری هنرمندان
» آشنایی با هنرمندان آذربایجان ( هنرمندان بانو )
» هنرمندان هنرهای نمایشی ، ابتکاری و قدرتی ( هنرمندان آقا )
» هنرمندان بخش موسیقی ( هنرمندان آقا )
» هنرمندان بخش تئاتر و تلویزیون ( هنرمندان آقا )
» هنرمندان هنرهای مکتوب ، صنایع دستی ، عکاسی ( هنرمندان آقا )
» وحید چیره دست
» شهاب عباسی
» فریبا اسکندری
تانیاق ؟ دئمه لییم کی چوخلو اوخوجولار بونو ایسته ییب کی من اؤزومو ده تانیددیرام .
منده سیزلری سئویب و حورمت قاییل اولوب و یازمیشام ...
مونا شاندیزی یم ، ۱۳۶۶ جی ایل ده شهریور آیی نین ۱۷ سی تبریزده و دوه چی
خیاوانیندا دونیایا گلمیشم و بوردا دا بؤیوموشم .
بیر چئرت بؤلوم ده اؤیرنجی یم کی آدین آارماق دان اوتانیرام . آتام بوندان اؤنجه
" صدا و سیما " آدلی بیر یئرده ایشلردی ، بو آندا دا استور خیاوانیندا بیر توکانی وار .
باجی و قارداشیم یوخ دور و تک قالماق ایپیمی قیریب .
آنام مریض دی و ناخوشلوق بسترینده یاتیب . " اونا دوعا ائدین " .
ماشینیم پیراید ، تئلفونومون مدلی سونی ائریکسون ۸۸۰ ، ایشیم خبریایان ( خبرنگار)
سئودییم تاکیم : اوره ییم تراختور .
سئودییم اؤیرتمن : فراز کمالوند .
سئودییم بویاق : قارا .
سئودییم شارکی جی : گونل .
سئودییم آرتیست : رضا ناجی .
سئودییم اؤلکه : آذربایجان .
سئودییم شهر : تبریز و باکی .
تانری نین امانیندا ...
بو دا منیم یئنی دوستوم و ایشداشیم تارکان آدین دا ، منیم قارداشیم یوخدور
آما تارکان اولوب قارداشیم .
اونون سایتی تراختور یاردیمجیلارینین سایت لار ایچینده ، بیرینجی دیر و چوخلو
دیرلی و اؤنم بیر یئردی سیز عزیز اوخوجولار و تراختورچی لار باجی و قارداشلاریما ...
تارکان قارداشیما باش وورون و اونا یورولماسین دئیین !
اللرینه ساغلیق قارداشیم تارکان .
بودا تارکان و تراختور آسیایی سایتی :
http://www.tiraxtur-tabriz.com


text:
ساری سونبوللی تارلا
اؤرک یارالار لا دولو.....اما بهانه سیز گلدیم
ساده معنالی کئچه عؤمؤر بو دؤنیاده گرک شهرته وورغون اولوب اویمویاسان آده گرک هر کسین کؤنلؤن آلیب قلبینی شاد ائیلیسن ساده لیق بیر یاراشیقدیر اولاسان ساده گرک بخت یار اولسا سنه آزمیاسان یوللارینی هر دن اؤزکئچمیشینی بیر سالاسان یاده گرک الده فورصت واریکن علم و صنعت صاحیبی اول دؤنه سن سن یاشا دولدوقجا بیر اوستاده گرک ال توتوب یاخشیلیق ائتمک خاص اولوب اینسانه نه قدر مؤمکؤنؤن اولسا چاتاسان داده گرک یاشایئب عؤمر ائلمک تک بیلیرم حق دیر اؤلؤم بیز بونا دایئیما باکیر اولاق آماده گرک
ساده معنالی کئچه عؤمؤر بو دؤنیاده گرک
شهرته وورغون اولوب اویمویاسان آده گرک
هر کسین کؤنلؤن آلیب قلبینی شاد ائیلیسن
ساده لیق بیر یاراشیقدیر اولاسان ساده گرک
بخت یار اولسا سنه آزمیاسان یوللارینی
هر دن اؤزکئچمیشینی بیر سالاسان یاده گرک
الده فورصت واریکن علم و صنعت صاحیبی اول
دؤنه سن سن یاشا دولدوقجا بیر اوستاده گرک
ال توتوب یاخشیلیق ائتمک خاص اولوب اینسانه
نه قدر مؤمکؤنؤن اولسا چاتاسان داده گرک
یاشایئب عؤمر ائلمک تک بیلیرم حق دیر اؤلؤم
بیز بونا دایئیما باکیر اولاق آماده گرک


text:
ائلیمیزین قوجامان شاعیری استاد راشیدن قیرخ ایل بوندان اوول
یازدیقی بیر یئنی اثر سئونلرینه اتحاف
ای گول سنه مین گول یارانا تای اولا بیلمز
هر رنگه دوشوب گر بویانا تای اولا بیلمز
سنی بیردانه یاراتمیش یئر اوزونده تانریم
مین ایل بئله دونیا دولانا تای اولا بیلمز
هر کیم سنی ای گول گوره بو عصریده سویلر
مین لیلی مزاردان اویانا تای اولا بیلمز
احسن سنه ؛ هم خالیقینه خلقت زیبا
ابرولری سن تک کامانا تای اولا بیلمز
الله سنی خوش وقتیده خوش خلق ائله ییب دیر
مثلین گله بیلسه جاهانا تای اولا بیلمز
راشید بئله وصفینده سنین سوز تاپا بیلمیر
یازسین بوقدر سوز هایانا؟ تای اولا بیلمز
استاد راشید (رشید جنگجو)


text:
من مغانلی میرجمالین یازیسی و ۲۱ اذر ــ یونس تبریزلی(زارعیون)
اوشاغ اولدوقوموز زمانلار تبریز ده اتا انا و فامیل همیشه دیردیلر کی ۲۱ اذر ده قار یاغمامیش اولماز بو ایل ده ایله بوجور اولدی . اس ام س لر و یولداشلارین شکیل و یازیلاری ۲۱ اذره گوره فضادا تاثیر بوراخمیشدیر . کامپیوتر دالیندا یازیلاری ایزلییب بیر یازی گوزومه توخوندی .
او یازی بونان عبارت (( فداییلرین موغاندا میلی حکومتده ۱۳۲۴ ده اولدوغو خوشبخت آنلاری آنامین دیلیندن . صبح چاغلاری دسته دسته حربی آددیملارلا هرگون ائویمیزین قارشی سیندان کئچن فداییلر دسته سی میللی مارش اوخویا-اوخویا گئدیردیلر . یونس تبریزلی (زارعیون(اونلارین اوخودوغو مارش منیم بئله یادیمدا قالمیشدیر :قانلی گونول مرز ده یایتیب -بو قوجا آی میلتیمیز – دوشمانی حیرت ده قویوب-وارلیغیمیز جورعتیمیز – من گئدره م اوغلوم قالار- دوشمان اوسته بمبا سالار – یاشا یاشا آذربابجان -ای ترورپاغی لعل مرجان . آذربایجان پاک یوردوموز –قوربان سنه بو جانیمیز- چوخ محکمدیر ایمانیمیز- عزتیمیز وجدانیمیز- یاشا یاشا قیزیل اوردو- آذربایجان بیزیم اولدو- یاشا یاشا آذربایجان- ای تورپاغی لعل مرجان فداییلرین دسته سی اؤتوب گئدنده ن سونرا کندین بالاجا اوشاغلاری ایله الیمیزه بیر آغاج گوتوروب سیرایا دوزولوب اونلار تکین مارش اوخویا-اوخویا رژه گئدیردیک .)) اوخودوقونوز کیمی یازیچی فیکیرداشیمیز میرجمال بی بو یازیدا اتا سینین خاطره سین فرقه ده ن گوزه شکیل ده هم یازیب هم ده یازی ایچینده تصویره چکمیشدیر یازی بیر فیلیم کیمیدیر بیر سینما پرده سی کی هم یازی هم حرکت و هم سسی یازیدان گوزل وجه ده الماق الور . اما من بو ایل ۱۳۹۲ اینجی ایلده تبریزده قار یایغا یاغا ساعات قاباقینان تیریزین بو سویوخ وقارلی و چملی هاواسیندا ایوه طرف گله گله بو یازی ذهنیمده فیرلانیردی. اوز کوچه میزیه طرف دوندوم هاوا بورانلیق و بیر از چم میرجمال یازدیقی کیمی ائیویمیزین و کوچه میزین قارشی سیندا گئیچه گئیچه برونو تفنگی اللرینده رژه گیچیب میرجمالین اتاسی ددیقی میللی مارشی ((:قانلی گونول مرز ده یایتیب -بو قوجا آی میلتیمیز – دوشمانی حیرت ده قویوب-وارلیغیمیز جورعتیمیز – من گئدره م اوغلوم قالار- دوشمان اوسته بمبا سالار – یاشا یاشا آذربابجان -ای ترورپاغی لعل مرجان . آذربایجان پاک یوردوموز –قوربان سنه بو جانیمیز- چوخ محکمدیر ایمانیمیز- عزتیمیز وجدانیمیز- یاشا یاشا قیزیل اوردو- آذربایجان بیزیم اولدو- یاشا یاشا آذربایجان- ای تورپاغی لعل مرجان)) اوخویا اوخویا گیدیب تبریزین او قارلی و چملی هاواسیندا تاریخه طرف قدم گوتوردولر. و من بیر اذرباجانلی کیمی بو جانلی تاریخی دوسلاریمین یازیسیندا واورگنیب ایله کوچه میزده اولارین ارخاسیجا فقط باخیب کدرلندیم . اونلارین دالیسیجا توشوب منی ده اوزلرینن اپارماق ایستدیم ای یولداشلار سسلندیم چیغیردیم سسیم تبریزن سویوخو کسکین قارلی هاواسینده باتیب اغزیمنان چیخان توستونی تبریزن چملی و دومانی اوزونه بورودی من قالدیم ۲۱ اذر و میرجمالین اتاسینین بو شیرین و گوزل خاطره سی الله ا اونون اتاسینا و بوتون وطن یولوندا کی شهید لریمیزه رحمت السین .


text:
اردبیل بؤیوک شهری ایشقلاندی
اردبیل بؤیوک شهر بلدیهسی،اردبیلین، سرعین طرفیندن شهر گیریش یولونو، اؤزل ایشقلاندیرمالارلا بزهییب.اردبیل بلدیهنین گؤزللهشدیرمه سازمانی؛ اردبیل بؤیوک شهرینین (کلانشهر)، سرعین شهرینه گئدن یولونون اوست کئچیدینی ایشقلاندیریب .دئمهلیدیر بئلنچی ایشقلاندیرما اؤلکهده تک اولماسادا اؤزل دیر.دئدیگیمیز اوست کئچید(روگذر) کؤرپوسونون،آلت اوستوندن علاوه،آسفالتین اوزهری ایسه(نیز) گؤزل LED ایشقلارلا آیدینلاشدیریلینیب.آرتیرمالیدیر بو گؤزل شکیللری، آشاغیدا گؤره بیلیرسینیز.شکیل چکهن: فرزاد تقی زاده
۳ نظر
-
اردبیل بلدییه سینین گوزل ایشله ری اولدو آنجاق بو قار ، بوزلاراری شهردن گوتورمه گه چوخ ارینجک الدو .
-
اردبیل شهرینه گؤرستدیگینیز ایلگی اوچون سیزه سونسوز مینت داریق!
-
سلام، سیزی ساغ اولاسیز، سایتینیز تام آلقیشلامالی سایت دیر، اردبیل گؤزل و توریستی بیر شهردیر، تبریز، اورمو و زنگان هامیسی بیری بیرندن چاغداش شهردیلر.


text:
یازیقلار اولسون کی مولانا همتینین قبیر داشی اوغورلاندی، اؤلکهمیزین سینیرلاریندا توتولاراق، مختلف وزارتخانالاردان باش چیخاردیب، نهایتده بوردان اورا، اوردان بورا آپاریب، آرادا ایتیب باتدی. باشینا نه گلدیگینی داها بیز بیلمهییریک، بونلارین هامیسینی امید زنجان درگیسینده ایزلیه بیلرسینیز. یادیمدان چیخمامیش بونودا آرتیریم کی زنگانین گنج هیکل تراشی جمال رحمتی، مولانا همتینین پیکرهسینی یونوب و بوگون زنگانین حکیم هیدجی بلواریندا قوندارمیشدیر.
انگوران هارادیر؟ محمد علی نقدینین گؤزهل بیر مقالهسی وار. او، انگورانین جغرافیاسینی گؤزهل بیر صورتده خریطهیه چکمیش و تانیتدیرماغی اوچون قاریش- قاریش دولانیب و تاریخله اویقون آدلاری- درهلری، داغلاری، بولاقلاری، حتی خرابه قالمیش دووارلاری دا آراشدیرمیشدیر و نهایتده گؤسترمیشدیرکی انگوران قیزیل اوزهن چایینین کناریندا- بوللوسویو اولان و بیر تمدن و آبادانلیقا لازیم اولان ملزمهلری الده ائدیب و بیر مدنیت اوچون زمینه یاراتمیشدیر.
انگورانین هر قاریش تورپاغیندان تاریخین سسی گلیر. بوگون اورتا دوغونون ان بؤیوک و دهگرلی قورقوشوم معدنی بورادادیر و تکجه زنگاندا یوخ، بلکه ایرانین باشا باشیندا اونلارجا روی و قورقوشوم فابریکالاری، ماتریاللارینی بورادان آپاریرلار. انگورانین خلقیده، تورپاغینین برکتیندن الی آچیق، اورهگی گئنیش، ایناملی- اعتقادلی انسانلاردیلار. بورادان دهگرلی عالِملر و شاعرلر بوی آتیب و کولتوروموزه گؤزهل اؤرنکلر وئرمیشلر. انگوران زنگان شهرینین 90 کیلومترلیگینده و آذرگشسب 45 کیلومترلیگینده باغلی- بوستانلی، الوان میوهلرله، آهو- جیرانلی داغلاریلا، طبیعتین ان گؤزهل بیر بوجاغیدیر. بو شهر جیکین فرهنگ و کولتورونو، محمد علی نقدی جنابلاری توپلاییب، چاپا وئرمیشدیر. بورادان باش قالدیران نئچه- نئچه شاعرلرین الیازما دیوانلاری اله گلمیشدیر کی یاخین گلهجکده تقدیم اولوناجاقدیر.
همتینی مولانا تانیییب، تکجه خلق ایچینده یوخ، بلکه بیلگینلر، اؤزهللیکله عارفلر ایچینده بؤیوک حُرمتله قارشیلاییرلار. بیلدیگیمیز کیمی، همتی بیر تصوف و عرفان طریقتینین باشیندا دایانان بؤیوک بیر عالِم دیر. مولانا لقبیده بو اساسدا اونا وئریلمیشدیر.
ایلک اؤنجه دئمک لازمدیر کی همتی حضرت علی (ع) عاشقلریندن و شیعه شاعرلریندندیر. اؤزو دئمیشکن:
ولایت گلشنینده عندلیبم، خاردان فارغ،
نه خار و خس کی باغ دهر هم گلزاردان فارغ.
و بیر باشقا یئرده اون ایکی امام دان دانیشاراق، جعفری مذهب اولدوغونو آچیقلاییر:
پیشواسی، رهنماسی، رهبری اثنی عشر،
قول و فعلی حقه لایق، جعفری دیر همتی!
ایندی، همتینی تانیماق اوچون تاریخیمیزه و ادبیات موضوعونا دؤنمهلیییک. بیلدیگیمیز کیمی مغول یوروشلری، دُنیانی چاخناشدیریب، چوخلارینی وطندن کؤچمهیه مجبور ائتدی 70 جی یوز ایلده اورتا آسیادان، کیچیک آسیایا قدهر بوتون انسانلار چنگیزخان و اونون اولادلارینین آیاقلاری آلتیندا تاپدالانیب ازیلیرلر. چوخلاری مال- دولتی بوراخیب جانینی قورتارماق اوچون وطندن کؤچمهییده لازیم بیلیر.
اورتا آسیادان قاچانلار ایرانا و آنادولویا گلیرلر. بو زمان مولانا جلالالدین محمد بلخی (مولوی) کیمی بؤیوک شاعرلر بئله بیر مجبوریتده اولورلار. آنجاق تورکستاندان باش قالدیران درویشلر بؤیوگو – احمد یسوی پیر تورکستان آدلاناراق «دیوان حکمت» اثرینی یازیب و بوتون عارفلره، صوفیلره رهبرلیک ائدیر و درویشلر اللرینه بیر بالتا و بیر کشکول آلاراق خلقین ایچینده گزیب دولانیرلار و خلقی تانرینین عشقینه گؤره یاشاییشا امید یارادیرلار. بوتون مریدلری اورتا آسیادان ایرانا و آنادولویا دهک گلیرلر.
بو زمان حاجی بکتاش ولی خراساندان باش قالدیریب آنادولویا گئدیر و یول اوزونو درویشلری اؤز باشینا ییغیر. بو طرفدن شیخ صفی الدین اردبیلی بیر طریقتین باشیندا دایاناراق، شیعهلیگی تبلیغ ائدیر. شیخ صفی ایله حاجی بکتاش ولی شیعهلیک یولوندا بیر- بیرینه چاتیرلار و مریدلری گونوگوندن چوخالیب، حتی سیاسی دوروملاردا اشتراک ائدیرلر. شیخ صفینین نوهسی اولان شاه اسماعیل گنج یاشلاریندا ایران امپراتورلوغونو یارادیب و اهل حق آدلی طریقتین باشیندا دایانیر و شعر هنریله ده 12 امامی تبلیغ ائدهرک، حضرت علینین عشقینی یایماغا چالیشیر و بونون دوامیندا عثمانلی امپراتورلوغو ایله اوز- اوزه دایانیر.
بکتاشیلیق و شیعهلیک بیر- بیرینه قاریشاراق بؤیوک بیر سیاسی طریقته چئوریلیر. عثمانلی دولتی ایله دویوشده، قیزیلباشلار- بکتاشیلر، علوی آدیلا توپلانیب، آنادولو بوردلاریندا فعالیته باشلاییر. شاه اسماعیل بو طریقتین باشیندا دایاناراق اؤز دهگرلی بیر رهبر کیمی، شمشیریندن و قیلینجیندان علاوه شعردن ده یارارلانیر و شاه ختایی تخلوصو ایله دیوانلار یارادیب، شاعرلر بسلهییر. اونون مریدلری بیر الده قیلینج و بیر الده قلم ایله آنادولو یوردلارینا نفوذ ائدیب، خلق ایچینده شیعهلیگی تبلیغ ائدیرلر. شاه ختایینین اؤز دیوانیندا- ایستر غزللرینده، ایسترسه ده قوشمالاریندا اون ایکی امام، حضرت علی، توّلی، تبرّی، اوچلهمه:«الله، محمد، علی» موضوعلارینا توخونور. بو طریقت و سیاسی حرکت ایران شاهی صفویه طرفیندن عثمانلی امپراتورلوغوندا تشویق و حمایه اولونور. بیلدیگیمیزه گؤره شاه ختایی بؤیوک علوی- بکتاشی شاعرلریندن حمایه ائدیب، حتی آذربایجان شاعرلرینی آنادولویا گؤندهریر بلکه درویشلر پالتاریندا، شعر گوجو ایله شیعهلیگی اورالاردا یایسینلار. پیر سلطان آبدال[5] و مولانا همتی انگورانی بئله بیر شاعرلردندیلر. بونودا آرتیرمالییام کی بونلار ساده بیر یاشاییش کئچیرمهمیشلر، بلکه جانلارینی بو یولدا قویموشلار. سلطان یاووز، 40 مین علویلردن قیلینجی ایله قیریب و اؤلومه اوغرادیبدیر.
یئنه بیلدیگیمیز کیمی بو طریقتلرده مختلف شیوهلر داخل اولموش. تورکلرین شامانیزمی، سونرا یارانان حروفیلیک، بابیلیک، حتی حلول و تناسخ، شیعهلیک، جعفریلیک، امامیلیک، 7 امامیلر، تصوف و باشقا – باشقا طریقتلر بیر- بیرینه قاریشیب و مختلف آئین و تؤرهنلریله بوگونه قدهر دوام تاپمیشدیر. اونلاردان اهل حق اؤزو نئچه- نئچه پارچا اولوب، هر بؤلومونونده فکرلری او بیریسیلرله فرقلهنیر. آنجاق بورادا پیر سلطان آبدال و مولانا همتی دوزگون شیعه اولاراق، اؤزلرینی باشقا طریقتلردن آییرمیشلار و صراحتله حلول، تناسخ، اتحادی، فلسفی، خارجی، ناصبی، مروانی، نقطوی، حروفی و آیریلاریندان آییریب اؤزونو «تابع آل علی، حق لشکری دور همتی» و «پیرو شاه ولایت، حیدری دیر همتی» دئمکله، صادق بیر شیعه اولدوغونو بللندیریر. آنجاق اونلارین شعرلری تاریخ بویو، جملرده، درویشلرین «آئین جم» آدلانان مجلسلرینده ده اوخونور. اما بونونلا بئله بونلارین آراسیندا اولان فرقلری آراشدیرماق لازمدیر.
مولانا همتینین قبیر داشیندا- اونو شهید آدلاندیرمیشلار. تاریخدن آلدیغیمیز معلومات گؤستهریرکی، شاه اسماعیل ختایی نئچه- نئچه مریدلرینی و هر بیری نهنگ بیر شاعر اولاراق، شیعهنین تبلیغی اوچون اونلاری آنادولویا گؤندهرمیش و اورالاردا 12 امامی، حضرت علینی و مهدی(عج)نی تانیتدیرماغا مشغول اولموشلار.
تاریخی معلومات گؤستهریر کی مولانا همتی بیر دؤنه شاه ختایینین حضورونا چاتمیش[6] و ایکی دفعهده شاه تهماسب صفوی ایله گؤروشو اولموشدور.[7] بئلهلیکله چوخ امکان کی عثمان دولتی طرفیندن شهید اولموشدور؛ نئجه کی پیر سلطان آبدال خوی شهریندن قالخیب آنادولویا گئدیر و نهایتده عثمان دولتی طرفیندن سیواس شهرینده دارا چکیلیر. مولانا همتی ده آنادولودا شیعهنی یایماق جرمینه گؤره اؤلدورولور و آذربایجانین شیعه ملتی، البتده کی اونو شهید بیلهرک میتینی آنایوردونا گتیریب قبیرداشیندا شهید یازدیریرلار.
تورک ادبیات تاریخینده 7 شیعه شاعریندن آد آپاریلیر. آنجاق بیلیریک مینلرجه شاعریمیز واردیر کی شیعهلیگی اؤز شعرلرینده تبیلغ ائتمیشلر، آنجاق هامیدان آرتیق بو 7 شاعردن بئشی آذربایجانلیدیر. عمادالدین نسیمی، مولانا فضولی، شاه ختایی، پیر سلطان آبدال، مولانا همتی.
مولانا همتی هم بؤیوک غزل اوستاسیدیر، هم ده اوزانلار، درویشلر دیلینده از بر اولان قوشما شاعریدیر. نسیمی، فضولی ده بو فورمالاردان یارارلانمیشلار، آمما هامیدان آرتیق شاه ختایی هجالی فورمالاردان و اوزان شعرلریندن استفاده ائتمیشدیر. مولانا همتی ده بئله بیر سایاق ایله شعر هنریندن یاپیشمیش، غزل- قصیده یانیندا قوشما فورمالارینداندا یارارلانمیشدیر. آنجاق بو شعرلرده شاعرین دیلی خلق دیلینه داها یاخین دیر. سادهلیک، آخیجیلیق، دورولوق اونون شعرلرینین اساس اؤزهللیگی دیر. ایسترسه طریقتدن، ایسیترسه ده عشقدن دانیشاندا، بئله قوشمالاری اورهگه یاتیر:
اویما ناشینین سؤزونه،
ریا گتیرمه اوزونه،
حلقه- حلقه ماه یوزونه،
زُلفو گردنه چئوریلیر.
ای همتی دویارلارسا،
اگنیم، شالیم سویارلارسا،
بیر یار اوچون قییارلارسا،
جانیم قربانا چئوریلیر.
او بیری طرفدن غزللرینده ده، آذربایجانین گؤرکملی شاعرلری اولان نسیمی، فضولی ایله یان یانادیر. اونلاردان اسگیک اولماییب، حتی نظامی و سعدی کیمی شاعرلرین «احسنت»لرینی قازانماغا حقلی بیلیر. او، دئییر کی نظامی بنیم شعریمی اوخوسایدی منی تحسین ائدهردی:
ائشید سئیدی نظامی، گر بو شعرین «همتی» نظمین،
سنه تحسین ائدهردی دم به دم اول عارف گنجه.
باشقا شعرینده سعدینین احسنتلرینیده قازاندیغینی بئله سؤیلور:
اوخوردی «همتی» ذوقیله، احسن،
ائشیدسئیدی بو شعری شیخ شیراز.
شبههسیز اؤزونو فردوسیدن یوخاری گؤروردو و اونون رستمنامه یازدیغینی بگنمیر، بلکه عارفلر شاهینی مدح ائتمهگی گرهکلی بیلیر:
شعری ارهنلر شاهینی مدح ائیله دائم «همتی»،
قیلما فردوسی کیمی سن رستم دستانی مدح!
بو شعرلر گؤستریر کی همتی فارس ادبیاتی ایله دریندن تانیشدیر و فارس شعری و شاعرلرینی دوزگون صورتده تانیییر.
همتینین شعرلریندن آلدیغیمیز معلومات گؤستریر کی مولانا مختلف شهرلر سفر ائتمیش و خانقاهلارا باش چکرمیش. اونا گؤره ده ایلک اؤنجه آذربایجان شهرلرینی دولانمیش و سونرالار مکه، مدینه، نجف، آنادولو شهرلرینی ده گزمیشدیر. او بیر زمان شیخ صفینین اردبیلده اولان خانقاهیندا قالدیغینی چوخلو شعرلرینده خاطرلادیر:
قفا دؤندهر، یئری! قطع نظر قیل یئددی کشور دل!
وطن توت اردبیلی، همتی، اؤزگه مقردن گئچ.
گؤرونور کی بیر زمان دُنیادان گؤز یوموب، اردبیلی وطن ساییر. شبههسیز بو زمان، مولانا درس آلیرمیش و صفویه جرگهسینه قوشولموشدور. آز کئچمهدن اونو تبریزده گؤروروک، آجی چایین قیراغیندا سرخاب محلهسیندن دانیشیر:
بیر گؤزوم آجی سو، بیری سرخاب،
چهرهی زردیمه تؤکر سرخ آب.
بو شعرینده تبریزین بیر- بیر محلهلریندن آد آپاریر. بونلار هامیسی تیرینده، آمما، همتی حضرت علی(ع)نین دهلیسیدیر. تامام شعرلرینده – ایسترسه غزللرینده، ایسترسهلر گرایلی و قوشمالاریندا، ارنلر شاهی، شاه مردان، حیدر کراری مدح ائدیر:
گل بنیم دردیمه بیر درمان ائیله،
عالملر دردینه درمان اولان شاه!
حکمومون اوستونه بیر فرمان ائیله،
عالملر حکمونه فرمان اولان شاه.
او حضرت علینی بوتون کائناتدا گؤرور، همیشه حضرت محمد(ص)ین یانیندا، حتی معراجده علینی گؤرور:
جنت قاپوسوندا دوران،
خیبری یئریندن قیران،
کافره ذوالفقار چالان،
علینی گؤردوم، علینی.
او علیدن غیری بیر عارف، شاه مردان و . . . گؤرمور:
جنت باغچاسینین نهدن دیر داشی؟
اینجیدیر توپراغی، حکمت دیر ایشی،
یوز ییرمی مین پیغمبرلر باشی،
من علی دن غیری بیر ار گؤرمهدیم.
اوچلهمه یا تثلیث ده مولانا همتینین شعرینده گؤرونور. باشقا بیر سؤزله شاعر، الله، محمد و علینین وصفینی چوخلو شعرلرینده بیرگه گتیریر و عشقینی اونلارا بللندیریر:
گناه ائتدیم شاهیم، حضورنا دوردوم،
اللـه بیر، محمد، علی عشقینه.
قیرخلار عشقینه یوزومو سوردوم،
اللـه بیر، محمد، علی عشقینه.
البتده 12 امامین مدحی، اونون چوخلو شعرلرینین اساسی کیمی ایشلهنیر. بئله شعرلری بیز عمادالدین نسیمینین دیوانیندا چوخ گؤروروک همتینین ده دیوانیندا چوخلو شعرلر 12 اماما باغلانمیشدیر. بوندان علاوه حضرت امام حسن و حسین ده شاعرین عشقیندن خبر وئریر. بیر سیرا شعرلرینی بو ایکی گؤرکملی اماما باغلامیشدیر. آنجاق کربلا حادثهسیده همتینین یارادیجیلیغیندا بؤیوک رول اویناییر.
همتی مبارز بیر شاعردیر. اهل حق شاعرلری تک اناالحق سؤیلهین شاعردیر:
اناالحق سؤیلرم ای همتی شهر ولایتده،
من اول منصور میدان منایم، داردن فارغ.
بئله مضمونلار همتینین دیوانیندا چوخدور. آنجاق جانینی بو مبارزه یولوندا قویدوغو، مولانانی آذربایجان ادبیاتی تاریخینده گؤرکملی بیر یئر توتدوغو اوچون بیزه سئودیریر.
همتی ایکی بؤلومده- بیری طریقت یولوندا و بیری ده عشق و سئودا یولوندا شعرلر دئمیشدیر و اؤزوده بو ایکی بؤلومه اشارهلر ائتمیش. آنجاق هر ایکی بخشده ده همتینین اؤزونه مخصوص بیر جسارت و همتی واردیر. هر ایکی بؤلومده آیدین – آشکار سیزلاییر، یالواریر و ایستهدیگینی اله گتیرمک اوچون چالیشیر- اؤیوشور بو حال و روحیه، همتینین تمام شعرلرینده گؤز اؤتوندهدیر. اونا گؤره ده شعرلری اورهگه یاتیر و اوخوجو اونلاری اوخوماقدان دویمور.
یئری گلمیشکن بونودا دئمک لازیمدیر کی بیر سیرا ادیبلر، مولانا همتینی همان قول همت آدلی درویش و اوزان اولاراق 16 جی میلادی یوز ایلده یازیب یارادان شاعرله بیر بیلیرلر. آنجاق بونو دا دئمهلیییک قول همت ده مولانا همتی ایله چاغداش اولورسادا بیر اوزان کیمی و بیر علوی درویشی کیمی یاشامیش و بوتون یارادیجیلیغی اوزان شعرلرینده اولموشدور و دیوانیندا هئچ بیر غزل، قصیده و عروض وزنینده شعری یوخدور. بئلهلیکله، مولانا همتی همان قول همت اولا بیلمز. بیر باشقا نهدن، مولانا همتینین دیل اؤزهللیکلری دیر. قول همت آنادولو دیلینده و شیوهسینده شعر دئمیش، بیر حالدا کی مولانا همتینین دیلی بیر آذربایجان شاعری کیمی اولاراق، حتی زنگان لهجهسینین خصوصیتلرینی ده گؤرمک اولور.
مولانا همتینین شعرلری بیر چوخ گولدستهلرده،[8] سفینهلرده و جنگلرده گلمیش و بیر سیرا تذکرهچیلر اونون شعرلرینی گؤسترمیشدیر. آنجاق ایکی الیازماسینین تبریزده اولماسی- پیرنیا عائلهسی الینده- نی عزیز دولتآبادی خبر وئرمیش. بو ایکی الیازما نسخهلرین بیریسی 1095 هـ . ق. ایلینده یازیلمیش و 240 صحیفهلیک هر صحیفه 24×14 سانتیمترده و هر صفحه ده 18 بیت یازیلمیشدیر. ایکینجی الیازما سون یوز ایلده 1305 هـ . ش. شمسالدین حقی محمدزاده الیله یازیلمیشدیر و بو الیازمادا 210 صحیفهلیک بیر اثر اولاراق هر صفحهده 12 بیت شعر واردیر. بئلهلیکله 6840 بیت شعر واردیر. آنجاق دولتآبادی جنابلاری اونون بیتلرینین ساییسینی 8500 – 8000 بیت بیلیرلر. هر حالدا بورادا اولان شعرلرین سانکی هامیسی غزل، قصیده و یا خود عروض وزنلرینده اولموش. بئله اولورسا، بو الیازمالار آذربایجان ادبیاتینین ان دهگرلی الیازمالاریندا ساییلاییلر. نه یازیق کی هر نه قدهر چالیشدیق، هر کیمه آچار سالدیق، بو الیازمالاری اله گتیره بیلمهدیک و دیوانی مختلف جنگلر و تذکرهلردن توپلادیق. اولسون کی یاخین گلهجکده باشقا شعرلرینی ده تقدیم ائده بیلهک.
قایناق: دیوان مولانا همتی انگورانی، به اهتمام محمد رضا کریمی، تهران، نشر تکدرخت، 1388
[1]کریمی،م،آشنایی با بزرگان زنجان،پیام زنجان،نمره 10،28 آبان 1368.
-کریمی، محمدرضا. آشنایی با بزرگان زنجان، ماهنامهی پیام زنجان، نمره 40 و 41، 1370.
[2] کریمی، محمدرضا. مولانا همتی انگورانی، امید زنجان، شماره 2، 1372.
[3] دولت آبادی، عزیز. مجله وارلیق، نمره1 -76، 1369.
[4] زنگانلی، یاشار. کشف قبر مولانا همتی انگورانی، امید زنجان، شماره 62، تاریخ 12/2/1373.
[5] محمدرضا، کریمی. تاریخ ادبیات آذربایجان، زنجان، 1384، ج. 2، ص 321.
[6] قاراخان، تورک ادبیاتی تاریخی، استانبول، 1973.
[7] اؤز تئللی، جاهید. بکتاشی گوللری، استانبول، 1985، ص 362.
[8] گولدسته، تورکجه بوگونکو آنتالوژی دئییلن اثرلره دئییلیر. قاباقجا ایراندا اونا جُنگ، سفینه و تذکره کتابی دا دئییلیردی.


text:
اِئتمه گله ؛ سن - حافظ عزّتی
اِئتمَه گِلَه ؛ سَن
دئمه سَم دردیمی؛سن دردیمی هاردان بیلَه سَن؟
قؤرخورام فاش اؤلا؛من آغلیانا سن گولَه سَن
گؤزلریم بیر قؤشا چای اؤلدی فراقوندَه سَنون
تکجَه آرزوم بودی؛گؤز یاشلاریمی سَن سیلَه سَن
عطرووی بـادِ صـبـا گَتدی ؛ خبر وئردی مَنه
شالی باشدان گؤتوروب زولفی وئروبسَن یِئله؛سَن
قارا ساچـلار دارانـانـدا گؤزَلیم گؤزلَه گیلَن
چؤخ اورک باغلیدی؛آهسته داراق ویر تِئلَه؛سَن
گؤرمیـَن گونلری مجنون ؛ گَتوروبسن باشیما
یئنه آزدور؛ نَه اَلوندَن گَلیر؛ اِئتسؤن؛اِئلَه؛ سَن
بیر قوری جاندی سَنه ساخلاموشام قوربانلیق
چون اَلیم بؤشدی؛باغیشلا گولوم ؛اِئتمَه گِلَه ؛ سَن
((عِـزَّتـی))نـیـن اورَگی باغلـیـدی گیسولرووَه
وئرمَسؤن حاجتین؛آت آرپا چاییندا سِئلَه؛سن


text:
ایشیقلی تبریزیم
تبریز بؤیوک شهرینین(کلانشهر) گئجهلرین گؤرسل(بصری) گؤزللیگینین آرتیمی اوچون،بو قوجامان شهرین ایکی یئری اؤزل سیستملرله ایشقلاندیریلدی.تبریز بؤیوک شهرینین پارکلار ویاشیل چئوره سازمانین چالیشمالاریلا،کسایی اوتوبانین باتیسیندا،ائل گؤلو ایلنجه(تفریحی) دینجلمه پارکین کناریندا یئرلهشهن ائل باغی پارکی “ال ای دی” چیراقلارلا،اؤزل (خاص)شکیل ده ایشقلانیب .آرتیرمالیدیر،تبریزین بؤلگه ایکی بلدیه(شهرداری منطقه۲) تیکینتیسی ایسه(نیز) اؤزل شکیلده ایشقلاندیریلینب. آرتیرمالیدیر؛تبریز بؤیوک شهرینین چوخلو گؤرمهلی ، تاریخسل(تاریخی) یئرلری یاخین آیلاردا ایشقلاندیریلینیب.بواوزدن؛ تبریزین گئجهلری هر کسین دهیرینی اؤزونه قازانیر.
قایناق:تبریز شهرآرزوها


text:
دیز اوستو بیلگیسایارلار، کئچدییمیز بیر نئچه ایلده اینانیلمازگئلیشیبلر. داها گوجلو پروسئسسورلارلا، داها یوکسک پئرفورمانس سوییهلرینه چاتدیلار. گئدهرک گوجلنهن و چئیردک ( هسته) سایی آرتان پروسئسسورلارین یانیندا، داها گوجلو ائکران کارتلارینا و داها بؤیوک ائکرانلارا صاحب اولماغا باشلادیلار. بوتون بو اینکیشافین البته منفی بیر تأثیری ده وار: ایستیلیک. ایندیکی واختدا، دیز اوستو بیلگیسایارلارین اوزلشدیی ان بؤیوک تهلوکه حدیندن آرتیق ایستیلشمه. بو ... دوامی نی اوخو »
قونون آرشیوی: دیز اوستوفید آبونه لیگی<
-
دیز اوستو بیلگیسایارلاردا حدیندن آرتیق ایستیلشمه
دیز اوستو بیلگیسایارلار، کئچدییمیز بیر نئچه ایلده اینانیلمازگئلیشیبلر. داها گوجلو پروسئسسورلارلا،...
-
ویندوز ۷ده کابل سیز اینترنت نقطهسی یاراتماق | ویدیو گؤرونتو
بیر نئچه بیلگی سایاری بیر-بیرینه کابل سیز (وایرلئس) اولاراق باغلاماق اوچون نقطه یاراتماغین تئکنیکی. ...
-
هر کسین سیناماسی گرکهن ویندوز ایپ اوجلاری!
بؤیوک احتیماللا سیز ده ویندوز قوللانیرسینیز. ائله ایسه بو ایپ اوجلارینی بیلمهنیزده فایدا وار! ویندو...
ویندوز ۷ده کابل سیز اینترنت نقطهسی یاراتماق | ویدیو گؤرونتو
بیر نئچه بیلگی سایاری بیر-بیرینه کابل سیز (وایرلئس) اولاراق باغلاماق اوچون نقطه یاراتماغین تئکنیکی. خصوصاً دیزاوستو بیلگی سایارلاردا قوللانیلماسی چوخ لازیم اولان بو تئکنیک، سیزین ایشینیزی راحاتلاداجاق. بو تئکنیکله سیز کابللا قوللاندیغینیز اینترنتی، یاراتدیغیمیز اینترنت نقطهسیله وایرلئس اولاراق باشقا آداملارلا پایلاشا بیلرسینیز. ویدیو گؤرونتون باشلاتماق اوچون یوخاریداکی شکلین اوستونه باسین دوامی نی اوخو »
هر کسین سیناماسی گرکهن ویندوز ایپ اوجلاری!
بؤیوک احتیماللا سیز ده ویندوز قوللانیرسینیز. ائله ایسه بو ایپ اوجلارینی بیلمهنیزده فایدا وار! ویندوزدا آیارلایا بیلهجهیینیز بیر چوخ آلان وار. ایشده ویندوز قوللانیجیلارین سیناماغی لازیم اولان اَن چوخ ایشلهنن، ایپ اوجولاری. بیلگی سایارینیزی ویندوز۸ ـه یوکسلدین ویندوز ۸، بو قدر نیفرت ائدیلمیی حاق ائتمیر. باشلات منوسو گئتمیش اولا بیلر، آنجاق اونو فرقلی اویغولامالارلا بیر نئچه دقیقهده گئری گتیره بیلرسینیز. ... دوامی نی اوخو »


text:
بیلگی سایارلا علاقهده اولان بوتون آداملار ایستر-ایستهمز مایکروسافتین Word یازیلیمینا ایشلری دوشوبدور و آزدان-چوخدان بو پروقراملا ایشمهگی باشاریرلار، بو تور پروقراملار دا چوخ یارارلی کستیرمه توشلار واردیر کی قوللانیجیلارین ایشلرین راحتلاییر آمما قوللانیجیلارین چوخو بو کستیرمه توشلارلا تانیش دئییللر، بیز بو یازیدا Word یازیلیمینین چوخ قوللانیلان و یارارلی اولان کستیرمه توشلارینی سیزلرله پایلاشماق ایستهییریک. بیرلهشن توشلار (ترکیبی توشلار) ۲ بؤلومدن عبارتدیرلر ... دوامی نی اوخو »
ائتیکت آرشیوی: Word
USB یادداشینین اوچون ۱۰ وازگئچیلمز آراج!
USB یادداشینیزدا موطلق اولماسی لازیم اولان، ۱۰ پراکتیک و پولسوز آراج … قیمتلری اولدوقجا دوشهن USB یادداشلارا صاحب اولماق آرتیق چوخ آسان. بئله کی چوخوموزون بیردن چوخ USB یادداش چوبوغو وار. USB یادداشینیزی دوغرو آراجلارلا تجهیز ائتدیینیزده کمکینیزه یئتیشهجک بیر ایسوئچره بیچاقی حالینا گتیربیلیر و یا اونو موسیقی و ویدئولارینیزلا دولدوروب کولئکسیونونوزو یانینیزدا داشییا بیلرسینیز. بو یازیمیزدا ایسه بوشدا قالان ... دوامی نی اوخو »


text:
قطعه شعری زیبا از استاد شهریار به مناسبت ۲۷ شهریور
چوخلار انجیکدی کی، سن اونلارا ناز ایله میسن
من ده اینجیک کی، منیم نازیمی آز ایلمه میسن
ائتمیسن نازی بو ویرانه کؤنولده سلطان
ائوین آباد اولا، درویشه نیاز ایله میسن
هر باخیشدا چالیبان کیپریگی مضراب کیمی
بیر قولاق وئر بو سینیق قلبی نه ساز ایله میسن؟
باشدان آچ یایلیغی افشان ایله سوسن- سنبل
سن بیزیم بایراممیزسان قیشی یاز ایله میسن
سینه بیر دشت مغان دیر، قوزی یان- یانه یاتیب
منیم آغلار گوزومی اوردا آراز ایله میسن
بو گوزللیک کی جهاندا سنه وئرمیش تانری
هر قدر ناز ائله سن ایله، کی آز ایله میسن
منی بو سوز یله آتدین، آرالاندین بیلیرم
آرانی بیر پارا نامردیله ساز ایله میسن
دستماز ایله دیگین چشمه،مسیحا قانی دیر
بیلمیرم هانسی کلیساده نماز ایله میسن؟
خط و خالیندن آلیب مشقیمی قرآن یازارام
بو حقیقت له منی، اهل مجاز ایله میسن
«شهریار»ین داغیلیب، داغدا داشا دالدالانیب
ئوزون انصاف ایله، محمودی ایاز ایله میسن
استاد شهریار


text:
بیزیم او ساری چنگیز
هدایت سلطانزاده
یادداشت «آذربایجان»
کئچن گونلرده حیاته گؤز یومان جبرئیل زمانی نین آدی چکیلدیکده، هر زمان «چنگیز احمدی» سیماسی خاطره لرده جانلانار. قره داغلیلار و قره داغ انقلابچیلاری آراسیندا درین حرمت و نفوذا صاحب اولان چنگیز، کئچن اللی ایل ایچینده آذربایجانین، ایران انقلابچی کمونیست حرکاتینا تقدیم ائتدیگی پارلاق سیمالاریندان بیری دیر. عدالت و آزادلیق یولوندا گوللـه له نن «چنگیز احمدی» نین عزیز خاطره سینه حصر ائدیلن بیر یازینی اوخوجولارا تقدیم ائدیریک. یازینین مؤلفی هدایت سلطانزاده یولداشدان بو یازی ایچون چوخ تشکر ائدیب و بو سیرا یازیلارین دوام ائتدیریلمه سینی آرزولاییریق!
«آذربایجان» – ۱۰ شهریور ۱۳۹۱
بیزیم او ساری چنگیز
چنگیز احمدی، آذربایجانین ان گوزل و سئویملى انسانلاریندان بیری ایدی. اؤزو خانلیقدان دوشموش بیر خان بالاسی ایدى. آمما او، عاشیقلارین سؤزو، دیلسیزلرین دیلی، مظلوملارین گؤزیاشی، یوخسوللارین یولداشی و دوشمنه قارشی دایانان بیر شئر اورگلى ایدی! چنگیزکیمی آز آدام تاپیلاردی کی، چوخ راحاتجاسینا و آز بیر زاماندا، خالق ایلن یار- یولداش اولابیلسین . بئله بیر خصلت آز آدامدا گورونَر .دئیه بیلرم کی، آذربایجانین بیر چوخ عاشیقلاری ایلن یاخین دوستلوغو و گَل- گئدی واریدی.
منی چنگیزایلن تانیشدیران محمد رضا شاه ایدی! قبری نور ایلن دولسون ، اؤزو قاشدی سؤزو قالدی! یوخ، یوخ، یاخشى راق دئییم ، محمد رضاشاهین زیندانی ایدی! نه فرقی واردی دئیهم شاه یا اونون زیندانی ؟ ایستَر- ایستَهمز، ایکی سی ده بیرایدی! اگردئسه یدیم شاه، گئنه ده اوزاق یول گئتمه میشم! شاهین زیندانی باش قووزایان باشلاری باش- باشا چاتدیریردی، اونلاری بیرى- بیری ایلن یاخینلاشدیریب ، یولداش ائلیردی .او رحمتلیق آتاسی کیمین، آزادلیق کلمه سیندن هئچ بیر خوشی گلمزدی و اونون آدی گلنده جانی قابار چالاردی! اونا گوره ده ،هرکیم آزادلیقدان دانشسایدی ، یازیق اینسانلارا اورک یاندیرسایدی ، یا شاهین جیقّاسینا ایلیشسهیدی ،تئز- گئج آیاغی اورا چاتاردی کی، چوخلو آداملارین آیاغی چاتدی. چنگیز احمدی ده اونلاردان بیریسى ایدی. بئله اولدو کی، من ده چنگیزایلن تانیشلیق تاپدیم و دوستلوغوموز باشلانیب -قاباغاگئتدى
چنگیز، تبریزده «رازلیق گروپو»نون اصلی قوروجوسو اولوب و توتولان زاماندا سیانور اوتوموشدو کی، دوشمن الینه دیرى دوشمه سین ، آنجاق دیری قالدی تا آدام یئین و قان ایچن ماللالار الینده اولسون! چنگیز قوردا گئدن و قوخماز بیر ایگید ایدی. آخیرده ده ، باشین او یولدا قویدو و باشی اوجا گئتدی. گروپون آدی رازلیق کندینین آدیندان گوتورلموشدو.ثوبوت اولموش معلوماتلارا گوره ، نئچه ایل ملی حکومت زامانیندان اؤنجه ، اوردا خانلارین ظولمونه قارشی عصیان اوز وئرمیشد یر .۱۹۴۰- نجی ایللرده، آذربایجانین هر بیر کندی ، رازلیق کندی کیمین ایمیش ، و ملّی حکومت ، کندلرین و خالقین ازیلمیش آرزیلارینی یِئرینَه چاتدیرماق اوستونده دایانمیشدی.
چنگیزاؤزو ، تبریزده آنادان دوغولوب ، آمما آتا- آناسی قارا داغ ماحالیندان ایدیلر. آتاسی بیر خان اولاراق ، گئچمیش زاماندا چوخلو باغ مئشهیه مالیک ایمیش . آمما اونلاری یئر اصلاحات زامانی ، اونون الیندن آلمیشدیلار و چنگیزین یولو زیندانا دوشن زامانلاردا، خاندان تکجه بیر قورو خانلیق آدی قالمیشدی. هامی گینَه ده اونا خان دئیردیلر! اونو خان چاغیراندا، بیر یاندان قات- قات اان سالاردی و بیر یاندان دا اورگینی قان توتاردی.
قورو خان ، خانلیق زامانی اولان وقتلردهکى کیمی،هردن بیر ،اوز آتینا مینیب او دؤرهده آت چاپیرداردی و الیندن گئتمیش یئرلره و مئشه لره حسرت ایلن باخاردی!
چنگیز قارا داغلی لارین ساده لیغندان بیزلره دانیشاردی. او دئیردی، قارا داغلی لارین اوچ کلمه حیات یاشاییشین گوستَره بیلر: یارپاق ، تورپاق ،واغ! یانی اونلارین یاشاییشی ، اکین و کؤمور باسماقدان سونرا فیکیرلری آیری بیر زادا مشغول اولماز! گاهدان دا آروادلار بیر بیرلریلن ساواشاندا ، چیخاردیلار داما، و او دام- بو دام، بیر- بیرلرینه ائله یامان- یوغوز دئیردیلر کی ائشیدن آدامین قولاخلاری قیزارار:
یان تؤکول ، یان تؤکول ! سنین ارین دونَن گَلدی من ایلن یاتدی، یان تؤکول ..یان تؤکول!
چنگیزی ساواک توتاندان سونرا ، کندلرى ایچینده بیر ولوله دوشموشدو. نئجه اولا بیلر کی خانین بالاسین توتالار! آیلار ، گونلر گئچدی آمما خانین بالاسیندان خبر اولمادی. چنگیز ،کَندلیلرین آراسیندا چوخ محبوب بیر آدام ایدی. بیر گون کندیلر خانین ائوینده یغیشمیشدیلار کی، خان، سنین اوز ایشیندی ! ائله مین آتا ، اوغلانی دا آتین یهرینه میندیریب ، گؤتور گتیر! قوری خان بیلمیردی نه ائله سین .بیر گون اوزه دوشوب وآتینا مینیب گئدیر اوغلانی گتیرسین!آمما دؤرت آیا جان ، نه خاندان خبر اولدو و نه خانین بالاسیندن! خان اوتاندیغیندان کنده قاییدا بیلمیردی
تهراندا ، قصر زیندانیندا ، گلیب چنگیزه دئییردی کی : گؤر آغالار نه بویورورلار ، ناهاردان سونرایا بیلیت آلمیشام گئداق! یازیق کیشی مجبور اولموشدو بو ساتقین دار دیبیندن قورتولموشلارا آغا آدینی دیله گتیرسین!
خان دؤرد آی اوتاندیغیندان کَنده قاییدا بیلمه دی! الى بوشا گئدیب ، دیلی توتولوردو ! الى اوزولموش و سویو سوزولموش بیلمیردی نه ائله سین ! اؤز اؤزونه فیکیر باشینا ووردی کی، آخی نئجه بیرده او کنده قاییدا بیلر؟ قاییدیب نه دئسین؟ من جماعته نَه دئییم؟ دئییم کی، داها خانی سایان یوخودو و آدام یئرینه قویموللار؟ الیندن هئچ بیرزاد گله بیلمیر؟ خان عاریندان اؤلوردو! بیلمیردی نئیله سین!
بو زاماندا ، شاه بیر عدّه نی اعدام ائله دی و کنده های دوشمودو کی، چنگیزی ده اؤلدوروبلر ! قره داغلیلارین ایچینده گویا بو رسم دیر کی، هر کیم ایسته سهیدی آلله ها کوفران ائله سین ، گئدیب قبرستاندا باشلاردی اولاماغا کی من ایت اولموشام و داهی آلله ها بنده دئییلم! اوندان سونرا کدخدا گلیب و اونون علتین گَرک سوروشایدی!
چنگیزین عمه سی ، خبری ائشیدن زامان ، گئجه گئدیر قبریستانلیغا و با شلاییر اولاماغا! بیزیم کند لرده ، خدیجهیه خَجٌه دئیرلر. جماعت گئدیب کدخدانی چاغیریرلار کی، هارداسان گَل کی خَجٌه باجی آلله ها کوفران ائدیب، ایت کیمی اولاییر! کدخدا تئز اؤزونو قبریستانا یئتیریب و سوروشور کی آی خَجٌه باجی نه اولوب کی اولاماغا دوشموسن؟ نییه آلله ها کوفران ائلیرسن ، نه واردی ، نه اولوب آخی؟
!خجّه باجی اولاماسین کسیب دئییر کی من بو الله ها داهی بنده لیق ائله میهجگم
نییه آخی خَجّه باجی ، دیلیوی دیشله ، اوزوو معصیته سالما ، قیامت گونو اللهها نه جواب وئره جکسن؟
خجه باجی باشین قوزاییب و اؤزونو ایت حالیندان چیخاردیب دئدی : دئییرلر کی او گده نی اعلام ائدیبلر، اونا گؤره من ایت اولوب داهی بو آلله ها بنده لیق ائلهمیه جگم!
یوخ یوخ خَجّه باجی، بولار هاممیسی یالان- چوودو ! یالانچی آداملار بو سؤزلری آغیزلارا سالیبلار! گَل باجی سَن الله بو اولاما دان اَل گوتور!
اوردان کی اؤلویه یامان دئمک اؤزو عوام ایچینده گناه ساییلاردی، اؤلویه یامان دئسن یانی او آدام اؤلمهییب ، وایللا اونون گوناهی یامان دئیه نین بوینونا دوشر ، اونا گؤره ده خجّه باجی اولاماسین بیر لحظه کسیب و کدخدایا دئییر:
ایه او گده اعلام اولماییب و دوز دئییرسن ، اونو سؤی دا!
کدخدا باشلاییر: آی اونون آغزینا تّپیم .. آی اونو فیلان ائلهییم، آی اونون…و خَجّه با جی دا هر بیر یا مانى ائشیتدیکده، جان ،دئییردی : هَن هَن ، سؤیله ! هَن سؤیله اورگیم آچیلسین!
کدخدا چنگیرده صاف بیر یرر قویمادی و هر بیر ایرزی یا مان ایلن ده ، ائله بیر کی اؤلو باشلاییردی دیریلمگه! خجٌه باجی دا بو یامانلاری کدخدادان چنگیزین حقیندن ائشیدندن سونرا بیر آز اورگی آچیلیب و اولامادان اَل گوتوروب و اوز ائوینه قایتدی !
چنگیز ، انقلاب زمانینا جاق شاهین زیندانیندا قالدی. انقلابدان سونرا ، چنگیز راه کارگرین اصلی قوروجولارینین بیرى ایدی و تبریزده اصلی مسؤلیت داشىییردی. عبدوالله افسری و چنگیز احمدی کیمین جاندان گئچن و جان یاندیران انسانلارین وسیله سی ایله ایدى کی یئنی بیر تشکیلات ایراندا قورولدو!
چنگیز سون وقتلرده ، شیراز شهرینده اصلی سیاسی مسئولیت داشىییردی و همان شهرده توتولوب و تهرانا آپاریلدی . آغیر شکنجه لری باشدان گئچیدیب و اوز حیات یولداشی ایله ، خدیجه ارفع ایله بیربیرینه یاخین اولان زماندا ، اسلام جمهوریتینین الینده ، اوین زیندانیندا گوللیه باغلاندیلار. یانیق اوورکلر بیلیر کی اونلارین آتا آناسینا نه گئچدی. کاش عمه سی اونون اؤلوم خبرین ائشدمیه ایدی!


text:
آذربایجان توركجه سی، قیسا صائتلی دیل كیمی
آذربایجان
توركجهسی گرامرینین سس بیلگیسی بؤلومونده یئر آلان اؤنملی مسئلهلردن بیری بو
دیلده ایشلهنن صائتلرین سؤیلهنیشی اولماسیدیر. دیلین فونتیك قورولوشوندا
صائتلرین سس اویوشومو (آهنگ قانونو) قدر اهمیته مالیك اولان بو خصوصیت، دیلین
عمومی هارمونی سینده، باشقا دیللردن بو دیله گلن آلینما سؤزلرده و بوندان علاوه
آذری توركجه سی نین شعر اؤلچولرینده اوزونو چوخ قاباریق شكیلده گؤسترمكدهدیر.آیدین
مسئلهدیر ، آیری ـ آیری دیللرده صائتلرین سؤیله نیشی اوزون (چكیملی) و قیسا (چكیمسیز)
و حتی هم اوزون و هم قیسا دا اولا بیلر. بیر صائتین اوزون یا قیسا سؤیلهنیشی
اولماسی اونون سؤیلهنیشینده اولان سس دورومونون آز یا چوخ اولدوغو ایله اولچولور.
باشقا سؤزله دئسك، صائت آغیزدان بیر چیرپیدا چیخیرسا قیسا، لاكین چكیلیرسه اوزون
اولور.
آذربایجان
توركجهسی اساس اعتبار ایله قیسا صائتلی دیلدیر. بو دیلده هم بوتون صائتلر (ایستر
قالین یا اینجه و ایستهرسه دوداقلانان یا دوداقلانمایان)، هم ده سؤزلرین قورولوش
بؤلوملری اولان هجالار (ایستر بیر سسلی یا نئچه سسلی و ایسترسه ده قاپالی یا آچیق
هجالار) بیر پارا استثنالارلا برابر، عمومیتله بیر چیرپیدا سؤیلهنیلیر.
صائتلرین
قیسا سؤیلهنیشی یالنیز تورك منشالی سؤزلرده یوخ، حتی بیر چوخ باشقا دیللردن
آلینان سؤزلردهده اؤزونو گؤسترمكدهدیر. بو كیمی آلینما سؤزلرده بیر چوخ حاللاردا
صائتلر اؤز اوزون سؤیلهنیشینی الدن وئریب قیسا سؤیلهنیش حالی تاپیر. مثال
اولاراق فارسجادان آذری توركجه سینه كئچن: آباد ( abad) آدم (adem) آواره (avare) آبغوره(abgure) دوست(dust) كوسه(kuse) میخچه (mixce) ساعت(saet) و یوزلرله
بو كیمی سؤزلر آذری توركجه سینده: آباد ( abad) آدام (adam) آوارا (avara) آبغورا(abgora) دوست(dost) كوسا(kosa) میخچا(mixca) ساعات (saat) شكلینده سؤیله نیلیر.
البته،
فارس دیلی آشاغیدا گؤرهجگیمیز كیمی هم اوزون و هم قیسا صائتلی دیل اولدوغو اوچون
آذری توركجه سیندن بو دیله كئچن سؤزلرده بیر چوخ حاللاردا قیسا صائتلر اوزون
صائتلره چئوریلیر. مثال اوچون آذری توركجه سیندن فارسجایا كئچن: چاخماق (caxmaq) چاپار(capar) چاتما (catma) باجاناق(bacanaq) باجا(baca) خاتون (xatun) دارغا(darga) قاشیق(qasiq) قاتیق(qatiq) یاراق(yaraq) كیمی سوزلر
فارسجادا :
چخماق (cexmaq) چاپار (capar) چاتمه (catme) باجناق(bacenaq) باجه(bace) خاتون (xatun) داروغه (daruge) قاشق (qasoq) قاتق (qatoq) یراق (yeraq) شكلینده
سؤیلهنیلیر.
آذربایجان
توكجهسی نین صائتلی دیل اولدوغو بو مسئله نین دیلین فونتیك قورولوشوندا اولدوقجا
اؤنملی بئر آلدیغی اوچون اوتوز ایل بوندان اول جنوبی آذربایجاندا نشر ائدیلمیش
«مبانی دستور زبان آذربایجان» اثرینده بو مسئلهیه یئر وئردیگی حالدا، داها
سونراكی ایللرده یازیلان دستور كیتابلاریندا مسئله اؤرتولو بوراخیلمیشدیر.
بو
گرامر كیتابلاری ایچرسینده نمونه اولاراق اوچ اثردن آد آپارماق یئرلی اولور. نشر
تاریخی جهتیندن ایلكین ساییلان و 1368 ـ نجی ایلده تبریز دانشگاهی طرفیندن نشر
ائدیلن مرحوم پیرهاشمینین یازدیغی «آذری دیلی نین گرامری» اثریندن مؤلف
فایدالاندیغی منبعلرده یوخاریدا آدی گئچن «مبانی دستور زبان آذربایجانی» دان آد
آپاردیغی حالدا، یالنیز هجالارین نوعلرینه (هجانین بیر صائت و یا بیر صائت و بیر
نئچه صامتدن تشكیل اولدوغونا» اشاره ائتمكله مسئلهنی توكتمیش و آذری توركجهسینین
قیسا صائتلی دیل اولدوغونا اساساً اشاره ائتمهمیشدیر.
ایكینجی
اثر، یعنی «معاصر آذری ادبی دیلی» اثرینده حؤرمتلی دوقتور محمدتقی زهتابی، اساساً
«مبانی دستور زبان آذربایجانی» نی ظاهراً گؤزدن كئچیرمهیی لازم گؤرمهمیش و بونا
گؤره ده كیتابا یازدیغی مفصل كیتابشناسلیق فهرستینده حتی بیر سیرا شعر مجموعه
لریندن قایناق كیمی آد آپاردیغی حالدا، بو مأخذدن آد آپارمامیش و بئلهلیكله ده
هجالارین سس قورولوشو جهتیندن نوعلرینی بیر آز داها گئنیش گؤستردیگی حالدا،
صائتلرین قیسا سسلی اولدوغو مسئله سینی اؤرتولو بوراخمیشدیر.
اما
اوچونجو اثر، یعنی حؤرمتلی اسماعیل هادی نین «تركی هنر است» آدلی آذری توكجه سی
گرامرینه اختصاص وئردیگی كیتابیندا، مولف صائتلر بؤلومونده قالین و اینجه صائتلرله
اوزون و قیسا صائتلری بیر آنلامدا گؤرموش و بئلهلیكله ده آذری توركجه سینین قیسا
صائتلی و قیسا هجالی دیل اولدوغونو آیدینلاشدیرمامیشدیر. گؤرونور آقای هادی ده
اثرینی یازماقدان اول، «مبانی دستور زبان آذربایجانی» یه باش وورماغی لازم
سانمامیشدیر.
حالبوكی
«مبانی دسنور زبان آذربایجانی» نین بیرینجی جلدینده ایكی یئرده:
1 – مقدمه ده، تورك دیللری عمومی خصوصیتلریندن
دانیشاركن
2 – سسلر بولومونده صائتلرین خصوصیتلریندن بحث ائدركن،
بو مسئله نین اوستونده دایانیلمیشدیر.
بو ایكی
یئرده وئریلن آچیقلامالارین خلاصه سی بئله دیر. «آذربایجان دیلی، باشقا تورك
منشالی دیللر كیمی، قیسا صائتلی بیر دیلدیر. بو دیلین اصیل سؤزلرینده بیر پارا سس
حادثهلریندن یارانان اوزون صائتلر گؤرونرسه ده، صائتلر ایستر تكلیكده و ایسترسه
ده بیر یا نئچه صامتین اشتراكی ایله تشكیل وئردیكلری هجالاردا سؤیاه نیش شكیللری
اساساً قیسا دیر…»
آذری
توركجه سینده اوزون صائتلر اولسا ـ اولماسا اوزونو آلینما سؤزلرده گؤستریركی،
بونودا یوخاریدا وئریلن مثاللاردا اولدوغو كیمی بیر چوخ حاللاردا دیل اؤز طبیعی
سؤیلهنیش اوسلوبونا تابع ائدیر.
آذری
توركجهسی قیسا صائتلی دیل اولدوغو حالدا، عرب و فارس دیللری اوزون و قیسا صائتلی
دیللردن ساییلیرلار. بو ایكی دیلده اوچ صائت یعنی «آ» ، «او» ، “ای” اوزون و اوچ
صائت یعنی «اَ ، اِ»، «اُ» قیسا سؤیلهنیشی دیرلر.
صائتلرین
سؤیلهنیشینده (سس هارمونیسینده) اولان بو سئچگینلیك كلمهلری تشكیل ائدن هجالارین
سؤیلهنیشینده تاثیر بوراخیر. آذری توركجهسینده هجالار ایستر تكجه بیر صائت و یا
بیر صائت و بیر نئچه صامتدن یارانیرسا، اونلارین سس اؤلچوسو آشاغی ـ یوخاری عینی
دیر. حالبوكی، عرب و فارس دیللرینده اوزون و قیسا صائتلرین اولماسی، بو دیللرده
هجالاری اوزون و قیسا هجالار شكلینده اورتایا چیخماسینا سبب اولور.
هجالارین
سؤیلهنیشینده اولان بو سئچگینلیك بو دیللرده شعرین وزن و هارمونیسینده ایكی
آیریجا اولچو اوسلوبو اورتایا چیخاریر. آذربایجان توركجه سی سس چكیمی باخیمیندان
اوخشار و بیر نوع هجالی دیل اولدوغو حالدا، عرب و فارس دیللری ایكی نوع، اوزون و
قیسا هجالی دیللر سیراسیندا دورورلار. بونا گؤره ده شعرین طبیعی اؤلچوسو اذربایجان
توركجهسینده هجا، لاكین عرب و فارس دیللرینده عروض ایله اویغوندور.قایناق


text:
دوقتور مصدق دوورونده آذربایجان ادبیاتی بیر باخیشدا
تاسف لر اولسون کی الده اولان قایناقلاردا ؛ آذربایجان ادبیاتی هابئله تاریخی دوقتور محمد مصدق چاغیندا بیر اوقدر آراشدیریلمامیشدیر . بو دوورودن یاشلی لاریمیزین یادداشتلاریندا شفاهی اولاراق بیر شئی لر قالسادا ؛ آنجاق دئدییمیز کیمی یازی یا کئچیلمیش بیر شئی الده ائتمه سی چوخ چتین دیر . بلکه ده اونون اساس عامیلی بو اولابیلسین کی ؛ میللی حوکومت دن بئش ایل گئچیردی . کسیب – بیچمه لرین آجی سی هله خالقین جانیندان چیخمامیشدیر . خالق هله ده بئلنچی بیر ایش لره اینانا بیلمیردی لر . آنجاق بو آرا یئنه بیر سیرا جومرد ایگید لر اونجول اولوب حاکیم فضانی داها دا آچمیش دی لار . البته دوقتور مصدق واختی ایله بیر دوور آذربایجاندا والی اولوب ؛ اوندوردونجو مجلس ده ایسه ملت وکیلی کیمی وظیفه داشییردی . ماراقلی دیر کی میر جعفر پیشه وری نین اعتبار نامه سی رد اولوناندا ؛ بیر چوخ لارینین سسی چیخیر . بو اعتراض ائدن لرین بیریسی ده ائله دوقتور محمد مصدق ایدی . تدقیق لریمیزین اساسیندا هله لیک بو یازی یا کفایت لنیب ؛ بلکه ده گله جک ده بو ایشین آردین توتا بیلدیک .
+|تاریخی | (سیزدهم خرداد 1392; 10:10 بعد از ظهر) نویسنده رضا همراز


text:
کریم مشروطه چی، سؤنمز تخلوصو ایله تانینان شاعر، چاغداش ادبیاتیمیزین گؤرکملی سیمالاریندان بیری دیر. آذربایجان چاغداش ادبیاتینیناؤن سیرالاریندا دایانان سؤنمز شاعر، یارادیجیلیغی، درین ائتکیسینی شعریمیزه بوراخاراق، دۆنیا ادبیاتینا یوکسهلن شعریمیزین گؤرکملی و دیرلی شاعرلریندندیر. سؤنمزین یارادیجیلیغیانقلابدان سونرا الیمیزه چاتیبسا داآنجاق اون ایللر بوندان اؤنجه یازیب –یارادیب و شعرلری دیللرده اوخونوردو. تکجه انقلاب عرفه سینده دیلیمیزین دیرچه لیش چاغیندا سؤنمزین شعر دفترلری یاییلما امکانی الده ائده رک چوخ آز بیر زماندا اللره دوشور و آلقیشلانیر.
انقلابدان سونرا شعریمیز داها دیرچلمیش و سؤنمزین یئری ده اؤزو اوچون ساخلانیلیر. شعریمیزه بؤیوک ایلهاملار وئرهن و بوتون شعریمیزه کؤلگهسالان شاعیر، هلهده اؤز ده یری قدهر تانینمامیش، گنجلریمیز لازیمی قدهر تانیماییرلار. شاه رژیمی نین سیخینتی –بوغونتو گونلرینده ده اونون گؤزه ل و ده یرلی شعرلری اوره کلریمیزه سرین بیر سو چیله میش.


text:
حميد داديزاده
هلاکوخان قالاسینين ماجرالاری
بورا
هولاکوخان قالاسيدير. قوجامان قديم آنايوردوم تبريز شهری نين جنوبی اتکلرينده، بير
آز ايلخيچی نی کئچندن سونرا،خاصاوان ماحالين رد اولوب، اورميه گولونه ساری گئدنده،
بو قالابيزيم ساغيميزدا يئرلهنير. آذربايجان تاريخينده قالالارين بويوک بير تاريخی
و معناسی وار. قالالار آذربايجان ميلتينين کيمليکی و وارليغيله سيخ ايلگیليدير. بو
قالالار بيزيم خالقيميزی قرينهلر بويو دوشمنلردن قورويوب و آذربايجان ميلتینين
سسين، سوزون، و تاريخده حضورون بو گونه دک ديری ساخلايبدير.
گونلرين بير گونونده اوچ قارداش، هر اوچو داغچی و چولچی اورميه گولونون اسکله سينده "سارای " کندين گئريه قويوب، "آغ گنبدی گئچيب، هلاکوخان قالاسينا يولا دوشورلر. هاوالار سويوخدور، و قيش زامانيدير. اونلارين فيکرينده قالانين ذيروهسی يوخ، بلکه بو ماحالدان بير الهام آليب ، تاريخی بير ديری شکيلده گورمکيدير. هولاکوخان قالاسی چوخ دونگه بوروخلری بير داغين ذيروهسينده يئر ساليبدی. بابک قالاسيندان چوخ سيلديريملی و عظمتلی داغدير. بو قالا، آديندان بئللی اولدوغی کيمی، هولاکوخان مغول زامانيندان قالير. مغوللارين هلاکوخان ائلی يوللارينين اوستونده آذربايجاندان کئچنده تبريزين کناريندا، آغ گنبد ماحاليندا، اوتوراق ائديب و اوزلريندن هلاکوخان قالاسين يادگار قويموشلار.
بو قالا بير تاريخی آيکان و بير ميلتين وارليغيندان نشانه دير. بو قالانين اوجا اوجا ديوارلاری، طاقچالاری، ايوانلاری و قوش قونميهن قايالاری وار. داغلار بوردا اينسانين سسينه سس وئرير، داغين زيارتچيلری نن دانيشير. گئديکجه قالا اوجالير و اوز تاريخی عظمتين بوردان کئچن داغچيلارا گوسترير. اوچ قارداشلار بير ايکی ساعات يولا دوشندن سونرا، بيربوز باغلاميش سينهيه راستلاشيرلار، بير تهلکهلی اوچوروم و سيلديريم داش . اوردان رد اولاندان سونرا، بير يوخاريه چيخيب، کيچيک قارداش قارتال آدلی بيرتبريزلی، جاوان آتا، بير کسمه شيکسته سينه گروهی قوناق ايلير، بويوک قارداش باياتيلارلا يولا نردوان قويور:
عزيزيم باخار گئدر، سئل گلر آخار گئدر
بو دونيا بير گوزگودور، هر گلن باخار گئدر.
""قالانين ديبينده بير داش اوليديم،
گلنه گئدنه يولداش اولايديم
اوزاخدان يير چوبانين سسی گلير. چوبانا ياخينلاشيب، قارتال سسله نير:
"برکتلی اولسون قارداش"
چوبان: "الله راست گتيرسين. آ کيشی چوخ گئجيشميسوز، قايدسوز کنده ياخشی اولار."
آرا قارداش، اصلان، سوزه گلير، آدينيز نه؟ آغ گونبدلی سيز چوبان قارداش؟
آديم ممددير. بلی آغ گونبدليه م.
چوبان بير سويملی، هيکللی، سويوخدان شخته دن يانميش و يوزی قوروموش بير اينسانيدير. بو چوبانلار داغلاريلان ياخين ماراقلاری وار. ايللر بويو داغلاردا گزيب چاليشماق، ايللر بويو مطلقا محروميتده ياشايب ، يالنيز حياتين آغير يوکون چکمک اونلارين ايشی اولوب. چوبانلارين آذربايجان ياريخينده چوخ تانينميش کاراکترلاری وار. عمور بويی آنا طبيعتين قوينوندا ياشاماق ، داغاردان درهلردن الهام آلماق بو چوبانلارا يونيک و خاص خصلتلر وئريب. اوج قارداشلار ممد کيشی، چوبان قارداشيله چوخ ياخينلاشيب، و اونلاری چوبان قارداش کندده دعوت ائتدی.
چوباندان آيريليب ، خودا حافيظليقدان سونرا يولا دوشدولر.
"گزمه آی کونلوم قوشو غافيل فضای عشقيده
بو گوذرگاهين هر گوشه سينده مين صيادی وار."
بويوک قارداش، ساری گول آدلی بير معلم سوزه گلير.
"هن بورا هولاکوخان قالاسيدير. باخين او سيلديريم قايالارا. بوردا تاريخ سيزينله دانيشير. بوردا بير ميلتين آيناسی گوزه دئير. آذربايجان ميلتی. بورايا قاباقدان يول يوخدور. گوز ايشله ديکجه سيلديريم داشدان ديوارلاردير. يالنيز قالانی دور ويروب بير ساغ طرفدن يول وار. يولو دوام ائتمک ايچون هر دن دورد ال اياق گئتمه لازيميدير. بورا آذربايجانين آنا توپراقی و اراضيسيندان عبارتدير. آ کيشی دويونجا باخين، آين شاين اودلويون. شاعيرلريميز دئميشکن "بوندان دا گوزل بير داها دوران اولا بيلمز."
بوردا داغچيلارين روحی گويلره اوچور، بير ايستيليق، ذوق، صفا اونلاری و بير هارمونيک احساس اينسانی بورويور . هر باغلی ديل آچيلير، اورکلر فرحله نير. سوز شئر خزينه سی داشير:
"آغ داغلار سنده گوزوم وار آی منده درده دوزوم وار.
گئدين دئين يار گلسين آی منده درده دوزوم وار.
بو سيرا ماهنيلار اوخونور. اوچ قارداش دئمه، بير روح سويله اوچ بدنده. اوچ انسان، قايغی کش ، دوزوملی ، داغ عاشيقی، آذربايجان بالاسی، اوز تاريخينه، اوز وارليغينا فخر ائدن اينسان.
قالانی دور وئروب، قالانين آستاناسيندا بير دوروب، اطرافا سير ائديب، اللهين قودرتينه بير احسن دئينب، بو سوزلر ديله گلير:
بو قالا اوچان قالا، تاريخدن نيشان قالا
آذربايجان ائليندن، اسکيدن قالان قالا.
قار قالانين ذيروه سينده چوخدور، قاباقا گئديب قالانين ايچين گزمک مومکن اولمايب، فوتوگراف چئکندن سونرا، يولو گئری قايديرلار.
هاوانين سويوخلوغونا باخمياراق، بدنلری چوخ ايستی، روحلاری شاد، سوينجلی، داماغلاری داغين اورک آچان منظره لريله مست اولوبدور. بو يئرلر آذربايجانين آنا توپراقلاريدير. موغول لاری يولا ساليب، شاهلاری تختلردن آتيب، شاعيرلر بئجرديب ، و قرينهلر ديری قاليبدير. فرهاد و شيرين، ليلی مجنون بو داغلاردا اوز سوکيلی لرينين آردينجا گزيبلر.
" منده مجنوندان فزون عاشيقليق استعدادی وار
عاشيق صاديق منم مجنونون آنجاق آدی وار."
اوچ قارداش داغلارينان قووشوب، سس سسه وئريب، اوز روحلارين داغلارين فرحلنديرن روحی نن قاتيب، بير دن کيچيک قارداش حاجی بابانی سسلنديردی:
منی جور فلک قويموش بيابانلاردا آواره. حبييم گل طبيبيم گل،
گه بو درده ائدک چاره.
دوغروداندا بو دردين هئچ چاراسی اولارمی؟
اصلان بالا قارداشا بويله جواب دئير:
"مبتلای دردی عشقم ال گوتور مندن طبيب
قيلما درمان کيم علاجيم ترکی درمانيندا دير."
يول دوام ائدير، داغلار اوز سينه سين اوچ قارداشا گئنيشجه سيله آچيب، قارداشلار داغلارلا راز ونياز ائديرله. آخ آذربايجان ميلتی ، اونلارين آتا بابالاری، قهرمان آنالاری داغلار دوشونده ايللر بويو ياشايب، اما هئچ بير زامان ذيللتلره باش ايميوبله.
قالانين يولو سيلديريم داشلارا گوره چوخ گوزه گلمير. آخشام اولور، ياواش ياواش گوز قارالير. هاوانين سويوغی کسرليدير. اما داغين گوزلليکلری، اونون مهربان سينهسی اورکلره روح و قلبلره قوت وئرير. بير ساعات ارتفاعنی آزالداندان سونرا، اصلان بير اياق ياواشلاديب، کولاسين آچيب، بير سودان چورکدن چيخاردير. بير صاف داش اوسته، چوخ ياواش گله گله قارتالين اياقی زويوب، سول قولو شاققيلدینن سينير. قارتالين قولونون قلم اولماسی اوچ قارداشی ايچريدن پوزور، اما هئچ بيری اوزونه گئتيرمير. قارتالين قولو ̃اسلانير، رنگی آتير، اورهگی کئچير، اونو سويوخ تر باسير، بير سو آغزينا آلير، بير آز داشلار اوسته اوزانير، ايکی قارداش اونون ترين سيليب، اونو دينديريللر. بير آز سورا قارتال اياقا قالخيب، دئيور، يولوموزدان چوخ قاليب، سرعتله کئتمهميز لازيمدير. يئر سيخ دونوب و چوخ تهلکه لی اولوبدور. هر حالدا يولا دوام ائديرلر. اوچ قارداش او بوز باغلاميش اوچوروما گلير چاتير. قاباغا گئتمک ممکن دئيل، قارتال ، بير دوروب باخير، قولو ساللانا ساللانا سويليور.
"منه بير شيئ اولمايب، باشماغلاريمين آلتی صافدير، اونلاری چيخارديب، ساغ اليمله بو پيچاقينان اياق يئری آچيب، سيزی بو بوزلوخدان و بو اوچورومدان کئچيرده رم . قارتالين بير قولو ̃اسلانا آسلانا بو ارادهسی اوچ قارداشی بير بيرنه داها قوشدوردو. اينسانيته معنا باغيشلادی. کوراوغلو نون و آذربايجانين قهرمان ائللرين يادا سالدی.
قارتالين او زامانداکی بير قولو سينميشيدی، و آسيلی ايدی، و او سينيغين دردی اونو سيخيردی، او قهرمانليقی دئمک اولار کی بير سوسيال کاراکتر و خصيصه کيمی اونون آذربايجان آتا آنالاريندان يادگار قالميشدی. او اوچ قارداشين هلاکوخان ماجرالاری بير آنلامدا بير ميلتين اجتماعی کاراکترلارين گوسترير. قارتال ايکی قارداشی آيدين تهلکهدن محافظت ائتمک ايچون، اوز جانين يئنی ريسکه معروض ائديب، جمعيته دوشونوردی. بو ائل اوغلو، بو قهرمان آتا و گنج بير آذربايجان بالاسی اوز شجاعت، رشادتين عمل ميدانيندا نمايشه قويدو. اوچ قارداشلار بير باشقا داغچيلارين يارديميله او اوچورومدان ساغلام کئچيب، سونرا خسته خانايا گئديرلر، قارتالين قولو کجه توتولور، بوينوندان آسلانيرسا، اونون آنلی آچيق، باشی اوجا اولور .
بوردا قارتالين هاراينا اوزاخ يولدان جواب وئرن داغچی دوستلاردان دا ياد ايلهمک لازيمدير. بو دوستلار يورقون آرقين گئجه چاقی بير اوزون يولو ديرماشيب، اوچ قارداشين هارايناگلمهلری بير باشقا سوزدور. مين ياشاسينلار. حق اونلارا يار اولسون.
اخبار روز سايتيندان


text:
آغ اوچورتما قارا اوچورتما
یازار:محمد عابدین پور
آغ اوچورتما گؤیده اوچور.گؤیدن یئره باخیر.اونا باخیب سئوینن اوشاق لاری گؤرور.قویروغونو اونلارا دبشدیریر.هردن ده بیر ماللاق وورور.
باشینی قالدیریر.داها اوجادا اوچان قارا اوچورتمانی گؤرور.سئوینیر اونون یانینا یوکسه لیر.
سالاملاشیرلار سونرا اویناماغا باشلاییرلار.او بونو قووالاییر بو اونو قووالاییر.ماللاق وورورلار.گاه انیب گاه یوکسه لیرلر.
-گل یوکسه لک-قارا اوچورتما دئییر
یوکسه لیرلر
-گل داها یوکسه لک-آغ اوچورتما دئییر
داها یوکسه لیرلر
یئرده کی اوشاق لار کیچیک له شیرلر،کیچیک له شیرلر،نقطه اولورلار.
اوچورتمالار داها قاییدانمیرلار.گؤیده دیدرگین قالیرلار.گئجه اولور،گؤیده بیر بؤیوک اوچورتما گؤرورلر.آیا باخیرلار.یئره باخاندا مرند شهرینده یانان چیراق لاری گؤرورلر.
-گل او قده ر یوکسه لک او بؤیوک اوچورتمایا چاتاق-آغ اوچورتما دئییر.
یوکسه لیرلر میشوو داغینا یئتیشرلر.میشوو داغینی آشاندا گونشین چیخماغینی گؤرورلر.او بؤیوک اوچورتما یوخ اولور.
-بیز او بؤیوک اوچورتمانی تاپمالییق-قارا اوچوتما دئییر
گئنه گئدیرلر.شبیستردن گئچیرلر.گئدیرلر،گئدیرلر.آغ-آپباق بیر چؤل گؤرورلر.گؤزلری قاماشیر.بیر دسته کؤچری قوش گؤرورلر.بیر آز یئیینله شیرلر،لاپ سوندا گئدن قوشا چاتیرلار.سالاملاشیرلار،آدینی سوروشلار.
-آدیم فئلامینقودو-قوش دئییر
-بورا هارادی؟بئله آغ دی؟-اوچورتمالار سوروشور
-بورا اورمو گؤلودو-فئلامینقو دئییر
-بورا گؤل دو؟اورمو گؤلودو؟!گؤل میه ماوی اولماز؟-اوچورتمالار دئییرلر
-هه بورا گؤلدو.بیز هر ایل بو زامان گلریک بورا. یورد سالاریق بوردا.بالالاریق یاشاریق.هاوالار سرین لشنده کؤچوب ایستی یئرلره گئدریک.آمما ایندی بیلمیریک نییه،بورا اولوب بئله...هه....هه...هه...ه....
اونلاردان اوزاقلاشیر یوکسه لیر یوکسه لیر دسته یه چاتیر.
اوچورتمالار اورمو گؤلونون اوستونده گون باتانا ساری گئدیرلر.گاه آشاغی انبرلر گاه یوکسه لیرلر.گونشین باتماغینی گؤرورلر.
-گونشین باتماسی نه گؤزلمیش بوردا-آغ اوچورتما دئییر
-چوخ گؤزلمیش-قارا اوچورتما دئییر
-گؤلون سولو چاغلاریندا گلسیدیز داها آرتیق ماراقلاناردیز-اوردان کئچن بیر لئیلک دئییر.
اورمو گؤلو قارا گئجه نین آلتیندا قویلانیر.اوزاقدان اورمو شهرینین چیراق لاری گؤروشور.اورایا ساری گئدیرلر.آشاغی انیرلر.شهری سئیر ائدیرلر.بیردن دایانیرلار.دا هئچ بیر یانا دوغرو گئدنمیرلر.ساپ لاری بیر تیلفون دکلینه ایلیشییبدی.چوخ چالیشیرلار،انیرلر،قووزانیرلار،فیرلانیرلار،بیر بیرلر ینه دولاشیرلار.ساپ لار هؤرولور بیر بیرنه.
بیر جوت گؤیرچین اوردان گئچیر
-گئجه نین بو چاغیندا کیم اوچورتما اوچوتموش؟-قارا گؤیرچین دئییر
-هئچ کیم اوچوتمور.باخ اونلارین ساپی دولاشیب دکله-آغ گؤیرچین دئییر.
گؤیرچین لر او یاخینلیقدا بیر ائوین گیلاس آغاجیندا اوتورورلار.
-هه باجی بیزده یاواش-یاواش بو گؤزل شهردن گئتمه لییک-آغ گؤیرچین دئییر
-هه...هه..هارا گئدک آخی باجی-قارا گؤیرچین دئییر
سولماز پنجره نی آچیر.سولمازین اون یاشی وار.گؤیه باخاندا آغ اوچورتمانی گؤرور.
-آه...نه اولاردی منیم ده بیر اوچورتمام اولاردی.حسرتله دئییر.
دقتله باخیر
-دئیه سن ایکی اوچورتما وار-هویوخور
گئدیر لیزری چیراغینی گتیریر،اوچورتمالارا سالیر.قارا اوچورتمانی دا آیدینجا گؤرور.
-نه گؤزلدیلر بو اوچورتمالار
سولماز ایکی اوچ دؤنه اوچورتما دوزتمیشدی،هئچ بیر ی اولمامیشدی.هئچ بیری اوچمامیشدی.
-گل بو سئویملی قیزجیغازی سئویندیرک باجی-قارا گؤیرچین دئییر
-گل سئویندیرک،او اوچورتمانی چوخ سئویر-آغ گؤیرچین دئییر
گیلاسین بوداغیندا قوزانیرلار،دکله ساری اوچورلار.اوچورتمالارین ساپینی دکلدن آچیب گتیریب سولمازا وئریرلر.
سولماز ساپی الینه آلیر. گؤردویونه هئچ اینانمیر،هامیسینی یوخو سانیر.
--بو یوخو دئییل سولماز، گرچک دی-آغ گؤیرچین دئییر
-سن دیله دین بیزده گتیردیک-قارا گؤیرچین دئییر.
سولماز هویوخدوغوندان بیلمیر نئیله سین.گؤیرچینلره ساغ اولون دئییر.اوچورتمالارا اؤپوجوک یوللاییر.ساپی چکیر اوچورتمالاری اوتاغینا گتیریر.اونلاری قوجاقلاییر یاتیر.
گئجه یاریسی اویانیر.بیر سس ائشیدیینی سانیر.اوچوتمالار یانیندادیلار.پرده لری دالغالاندیزان اسینتی اوزونه دیییر.اسینتینین شور دادی داماغینا چؤکور.گؤزلری سولانیر،ائله بیل بیری سیزلاییر.بیری اینیم-اینیم اینله ییر.
-گؤلون اینله مه لری اورییمی شان-شان ائدیر باجی.
-او سوسوزدو باجی،چوخ سوسوزدو .
گؤیرچین لرین قونشدوقلارینی دویار دویماز گؤزلرینده یاغیش یاغیر سولمازین.لی شالواری ایله کتانی آیاق قاب لارینی گئییر.کاسکئت بؤرکونو باشینا قویور.پنجره دن اوچورتمالاری هاوالاندیریر.
سولمازین گؤز یاش لاری اورمو گؤلونه دامیر.دوزلارین اوزه رینده مین لرجه اوچورتما وار.
1392/9/20
موضوعات مرتبط: باشقا یازی لار
برچسبها: اؤیکولریم


text:
اویان نیوز:
اصلاحات ارضی
خالق دوشمنلرینینی ۴۳۷پارچا ملکی کصادره ائدیلیب،۳۷۳ خالصه کند تورپاقلاری ایله بیرلیکده ۱۰۰۰۰۰۰ کندلی عائیلهسینه ۳۸۰۰۰۰ هکتار عوضسیز اولاراق تورپاق وئریلدی. کند تصرفات وسائطی اولمایان کندلیلره یاردیم ائتمک مقصدی ایله ۵۰۰۰۰۰۰ تومندن آرتیق سرمایهسی اولان فلاحت بانگی دایر ائدیلدی.
صنایع
۱۲ شهریور مراجعتنامهسینین ۴= جو ماددهسی
آذربایجان دموکرات فابریکالارین گئنیشلنمهسینه جیددی چالیشاجاق و سعی ائدهجک کی، موجود فابریکالاری تکمیل ائتمکله برابر ایشسیزلیگی رفع ائتمک اوچون ال و ماشین صنایعینی گئنیشلندیرمک اوچون وسیلهلر یارادیب تازا فابریکالار وجوده گتیرسین.


text:
rəhim rəhimidən bir çirpi şeer
bir çirpi işiq
Qapidan qapiya Kuçəden
kuçəyə Bir yeni şeer Axtariram mən Gozlərin duvarindan aşandan belə Görurəm Şeer sənin
urəyində yuva
qurmuş Öz başina buraxiram bahara tək Ta sənin
dudaqlarindan Oxuyam mən. بعضی واقت یئنه اوزومی اوندر الینده بایراق یا دا عسگر الینده تاپانچا ایستره م بعضی واقت درد اولوپ ظالیمین
باغریندا قان ایسته رم بعضی واقت دا قان ایچینده اوزومی
غلطان بعضی واقت سوت گولونده چیمماق
خالقیدان اوزاق ایسته رم بعضی واقت اوزومی بیر روسوالیق عشق
ایچینده داخیل اولماق بعضی واقت دا اوزوم اولوپ تک وتنها شعرله ر یازماق ایسته رم آمما چوخ زامانلار کئچیم ؛ کوچوم بو رالاردان یا دا اوز الیمدن اولوم ا یسته رم. Bəzi vagt yenə özumi öndr əlində baraq yada əsgər əlində
tapança Istərəm. Bəzi vagt dərd olup Zalimin bağrinda Qan istərəm Bəzi vagt qan içlndə Özumi qəltan Bəzi vagt sut gölundə
Çlmmaq Xalqidan uzaq istərəm Bəzi vagt özumi bir
rusvaliq eşq
içlndə Daxil olmaq Bəzi vagt da Özum olup Tək o tənha Şeerlər yazmaq istərəm Amma çox zamanlar Keçim ,köçum
buralardan ya da öz əlimdən Ölum istərəm. Xəncərin
taxip belə Baxma elə Quzun olsaydim dilsiz Qurbanin olsaydim
səssiz s ə s s
i z Inanirdin
eşqimə...... yillar hep sen bana inandin.... şimdise ben tek sana inainiyorum.... dön.....gel...... Səni dağ kimin
uca Səni su kimin
axar Səni
goy kimin fərax gordum Səni
tanrilarla əyaq gordum Bu uzdən məndən sənə yar olmaz Olsada..... vəfadar
olmaz....... Zuvulcaqdir mənim eşqim ələ ...ovca gəlməz mənim eşqim bir şirin dilli çəngəl gərəkir tut ...yax...dad...... Heyrət ...... Bir canin
qalmamişdi Onuda sundun mənə ....mənsə canpənah axtariram sənin eşqin əlindən.... Həsrətdə qalmadim Hər nə rica eddim sənə Sundun mənə Nə bir men o men Nə bir ciqqila bəhanə Heyrətdə qaldim Səni tanri sandim Məni mənə sundun .......Şəhanə. Can evimdən vurdun Məni ihanətlə suçladin Olmuya bu bir qaçişdi irəliyə .... Can evimdən vurmaq ...niyə? مین لر جان دوغولور سنی آندیقجا عشقیم مین لر عشق دوغولور سنی سئودیقجه تانریم آنلامادیم آنلادا مادیم سویله مدیم سویله ندیره مه دیم دیلیم آغزیمدا بیرشئی ، د یه نمه دیم اوپدوم دوداقلارینی دایانمادیم آرتیق دیره نه مدیم. سنین له اولماغا ، نهحجت شرعی ؟ سنین له یاتماغا ، سویوق تورپاغا ،نه حجت عقلی ؟ سنین له باغیرماغا ، نه حجت سوسماغا ؟ سنین له قولقولا ، سنین له ساواشماق سنین له سون سوز لوغا ، قوووشماغا نه حجت ؟ دوشونماغا زامان بو زاماندور بو دونیانی حجتسیز بوشانماغا. باغیرماغا بیر گئن بوغاز ومیلیون لار درین قویولازیم حاقسیز یئره غافیل یئره آولاندیخ غافیل یئره یارالاند یخ یاشیل ال لر یاشیل دیل لر یاشیل باش لار یاشیل شال لار یام یاشیل اوره كلر قان رنگینه نئجه بویاندیردیلار؟ گوونلیق چشمه سینی نئجه بولاندیردیلار؟ یاشیل پاپوللوم ای قارا آسفالتلی اوره كلرین اوزرینه دموكراسیایا بیر نیدا آل قانین او نیدا ،مینلر نیدا دوغاجاق و او مینلر نیدا اون مینلرفیرتینا ساووراجاق .......................بیرگون یقین. سیرداش قارداش یاشیمین اوستونه گلدیقجه یاش ........ آنلادیم کی افسانه دیر قارانلیق لارا آیریلیق لارا بوغولموشام دوستاق لاردا چوروماقا محکوم اولموشام اوُلسم اگر بو دور منیم آلین یازیم نه موتلو منه ظولمته قارشی یقین ...................... بیر چیرپی ایشیق ، وورموشام. - رفراندوما نه لازیم اوگون ، بیرباخیش ایله -کونلومه ده ر به ووردون سنی سئوماغا - منه کیمین ،اویی لازیم. گئتمه دئدیم یالواردیم - وگئتدین - واوزولدی الین الیمدن - و گوزومدن غاییب اولدون آمّا سلطنتین اوره گیمده هله دوام ائدیر. منه ،نه دئمه لیسن دئمه لی بیلیرد یم کی موسافیرسن گئتمه لیسن گئت مه لی سنه وورولدوم ، عاشیق اولدوم منیم سوچوم یوخ - سنده وارسا بیر اوره گ آللاندیم سوزونه آولاندیم گوزونه توولاندیم توولاندیم دونیام دونیام منیم دونیام سنسین، سن منه اولدو بیر اینام اینان دینیمی آلدین دیلیمی آلدین - نه وئردین یوردومو ساتدین جانیمی ساتدین -نه آلدین بو حسابی سال چرتکه یه ییل لار گشدی داها لاکین او یاشیل گوُزلر هئچ زامان سولمادیلار - منیم اوره گیمین دشتزارینده او باخیش لارا زامان خزانی یوخ ای یاغیش قیل طهارت اینسانی هر گوناهدان سن تانری پیغامبریسن ظولموده ن باشارسان - سیل اسارت ای یاغیش -قیل مهارت. سو کیمین آیدین دیر -منیم سئودام ، هر کسه سنین اینانجین منه غاییب دیر باغیریر گوزلرین نه نازایله ، نه عیشوه لی باخیش ایله بیرده یولا چیخمام ِ،سنین له بو حیکایت تامام -چیخدی یایدان اوخ داها بیرده شانسین یوخ گوزلرین ، گوز لریمه زول لاسان ال لرین ، ال لریمه ده، یول لا سان یاناخلاریما, قان قاشمیر دیزله ریم شوملامیر آیاقا او اسکی چیرپینتی ،اورگیمده یوخدی داها منه هردم سورگو ,سووالدیر سن نه ایمیش سن ؟ نه؟ -آوار ائتدین منی -آواره ائتدین منی اه .
Qapidan qapiya
Kuçəden kuçəyə
Bir yeni şeer
Axtariram mən
Gozlərin duvarindan aşandan belə
Görurəm
Şeer sənin urəyində
yuva qurmuş
Öz başina buraxiram
bahara tək
Ta sənin dudaqlarindan
Oxuyam mən.
بعضی واقت
یئنه اوزومی
اوندر الینده بایراق
یا دا عسگر الینده تاپانچا
ایستره م
بعضی واقت
درد اولوپ ظالیمین باغریندا
قان ایسته رم
بعضی واقت دا
قان ایچینده اوزومی غلطان
بعضی واقت
سوت گولونده چیمماق
خالقیدان اوزاق ایسته رم
بعضی واقت اوزومی
بیر روسوالیق عشق ایچینده
داخیل اولماق
بعضی واقت دا اوزوم اولوپ
تک وتنها
شعرله ر یازماق ایسته رم
آمما چوخ زامانلار
کئچیم ؛ کوچوم بو رالاردان
یا دا اوز الیمدن اولوم ا یسته رم.
Bəzi vagt yenə özumi
öndr əlində baraq
yada əsgər əlində tapança
Istərəm.
Bəzi vagt dərd olup
Zalimin bağrinda
Qan istərəm
Bəzi vagt qan içlndə
Özumi qəltan
Bəzi vagt sut gölundə
Çlmmaq
Xalqidan uzaq istərəm
Bəzi vagt özumi bir rusvaliq eşq içlndə
Daxil olmaq
Bəzi vagt da
Özum olup
Tək o tənha
Şeerlər yazmaq istərəm
Amma çox zamanlar
Keçim ,köçum buralardan
ya da öz əlimdən
Ölum istərəm.
Xəncərin taxip belə
Baxma elə
Quzun olsaydim dilsiz
Qurbanin olsaydim səssiz s ə s s i z
Inanirdin eşqimə......
yillar
hep sen bana inandin....
şimdise
ben tek sana inainiyorum....
dön.....gel......
Səni dağ kimin uca
Səni su kimin axar
Səni goy kimin fərax gordum
Səni tanrilarla əyaq gordum
Bu uzdən məndən sənə yar olmaz
Olsada..... vəfadar olmaz.......
Zuvulcaqdir mənim eşqim
ələ ...ovca gəlməz mənim eşqim
bir şirin dilli çəngəl gərəkir
tut ...yax...dad......
Heyrət ......
Bir canin qalmamişdi
Onuda sundun mənə
....mənsə canpənah axtariram
sənin eşqin əlindən....
Həsrətdə qalmadim
Hər nə rica eddim sənə
Sundun mənə
Nə bir men o men
Nə bir ciqqila bəhanə
Heyrətdə qaldim
Səni tanri sandim
Məni mənə sundun
.......Şəhanə.
Can evimdən vurdun
Məni ihanətlə suçladin
Olmuya bu bir qaçişdi irəliyə ....
Can evimdən vurmaq ...niyə?
مین لر جان دوغولور
سنی آندیقجا عشقیم
مین لر عشق دوغولور
سنی سئودیقجه تانریم. ...مین لر ..... .
آنلامادیم
آنلادا مادیم
سویله مدیم
سویله ندیره مه دیم
دیلیم آغزیمدا
بیرشئی ، د یه نمه دیم
اوپدوم دوداقلارینی
دایانمادیم
آرتیق دیره نه مدیم.
سنین له اولماغا ، نهحجت شرعی ؟
سنین له یاتماغا ، سویوق تورپاغا ،نه حجت عقلی ؟
سنین له باغیرماغا ، نه حجت سوسماغا ؟
سنین له قولقولا ، سنین له ساواشماق
سنین له سون سوز لوغا ، قوووشماغا
نه حجت ؟ دوشونماغا
زامان بو زاماندور بو دونیانی حجتسیز بوشانماغا.
باغیرماغا بیر گئن بوغاز
ومیلیون لار درین قویولازیم
حاقسیز یئره
غافیل یئره آولاندیخ
غافیل یئره یارالاند یخ
یاشیل ال لر
یاشیل دیل لر
یاشیل باش لار
یاشیل شال لار
یام یاشیل اوره كلر
قان رنگینه نئجه بویاندیردیلار؟
گوونلیق چشمه سینی نئجه بولاندیردیلار؟
یاشیل پاپوللوم
ای قارا آسفالتلی اوره كلرین اوزرینه
دموكراسیایا بیر نیدا آل قانین
او نیدا ،مینلر نیدا دوغاجاق
و او مینلر نیدا
اون مینلرفیرتینا ساووراجاق
.......................بیرگون یقین.
سیرداش
قارداش
یاشیمین اوستونه گلدیقجه یاش
........ آنلادیم کی افسانه دیر........................بیر افسانه
قارانلیق لارا
آیریلیق لارا
بوغولموشام
دوستاق لاردا
چوروماقا محکوم اولموشام
اوُلسم اگر
بو دور منیم آلین یازیم
نه موتلو منه
ظولمته قارشی یقین
...................... بیر چیرپی ایشیق ، وورموشام.
- رفراندوما نه لازیم
اوگون ، بیرباخیش ایله
-کونلومه
ده ر به ووردون
سنی سئوماغا
- منه کیمین ،اویی لازیم.
گئتمه دئدیم یالواردیم
- وگئتدین
- واوزولدی الین الیمدن
- و گوزومدن غاییب اولدون
آمّا
سلطنتین اوره گیمده هله دوام ائدیر.
منه ،نه دئمه لیسن دئمه لی
بیلیرد یم کی موسافیرسن
گئتمه لیسن گئت مه لی
سنه وورولدوم ، عاشیق اولدوم
منیم سوچوم یوخ
- سنده وارسا بیر اوره گ- دوُنمه لیسن ، دونمه لی.
آللاندیم سوزونه
آولاندیم گوزونه
توولاندیم
توولاندیم
دونیام
دونیام
منیم دونیام
سنسین، سن
منه اولدو بیر اینام
اینان
دینیمی آلدین
دیلیمی آلدین
- نه وئردین
یوردومو ساتدین
جانیمی ساتدین
-نه آلدین
بو حسابی سال چرتکه یهالله عشقینه ظالیم ،نه قازاندین
ییل لار گشدی داها
لاکین او یاشیل گوُزلر
هئچ زامان سولمادیلار
- منیم اوره گیمین دشتزارینده
او باخیش لارا
زامان خزانی یوخ- بو ثابیتدیرخیالیمده
ای یاغیش
قیل طهارت اینسانی هر گوناهدان
سن تانری پیغامبریسن
ظولموده ن باشارسان
- سیل اسارت
ای یاغیش
-قیل مهارت.
سو کیمین آیدین دیر
-منیم سئودام ، هر کسه
سنین اینانجین منه غاییب دیر
باغیریر گوزلرینناظیر دیر سوزلرین
نه نازایله ، نه عیشوه لی باخیش ایله
بیرده یولا چیخمام ِ،سنین له
بو حیکایت تامام
-چیخدی یایدان اوخ
داها بیرده شانسین یوخ
گوزلرین ، گوز لریمه زول لاسان
ال لرین ، ال لریمه ده، یول لا سان
یاناخلاریما, قان قاشمیر
دیزله ریم شوملامیر آیاقا
او اسکی چیرپینتی ،اورگیمده یوخدی داها
منه هردم سورگو ,سووالدیر
سن نه ایمیش سن ؟ نه؟
-آوار ائتدین منی
-آواره ائتدین منی اه .


text:
شعر تركي از عاصم اردبيلي(قانلی سحر)
ال اوزوب هر نه واریندان
قورخماییب، شهریمیزین قیشدا آمانسیز بورانیندان، نه قاریندان
گزیر آواره تاپا، یاندیریجی دردینه چاره، تاپابیلمیر
چوخ سئویر عشقی باشیندان آتا، آمما آتا بیلمیر
اووا باخ آووچی دالینجا قاچیر، آمما چاتا بیلمیر
ایش دونوب، لیلی توشوب چوللره مجنون سوراغیندا
شیرین الده تئشه، داغ پارچالاییر فرهاد اوتورموش اوتاغیندا
تشنه لب قو نئچه گور جان وئری دریا قیراغیندا
گوزده حسرت یئرینی خوشله ییب ابهام دوداغیندا
وارلیغین سون اثری آز قالیر ایتسین یاناغیندا
سانکی بیر کوزدی بورونموش کوله وارلیق اوجاغیندا
کوزه ریر پیلته کیمین، یاغ توکه نیب دیر چراغیندا
بوی آتیر رنج باغیندا؛ قوجالیر گنج چاغیندا،
بیر آدامسیز، سوری آدلی، الی باغلی، دیلی باغلی!
سوری جان!
اومما فلکدن، فلکین یوخدو وفاسی،
نه قدر یوخدو وفاسی، او قدر چوخدو جفاسی،
کوهنه رقاصه کیمین، هر کسه بیر جوردی اداسی،
او آیاقدان دوشه نی، ایستیر آیاقدان سالان اولسون
او تالانمیش لاری ایستیر گونو- گوندن تالان اولسون
او آتیلمیشلاری ایستیر هامیدان چوخ آتان اولسون
او ساتیلمیشلاری ایستیر قول ائدرکن ساتان اولسون
نئیله مک قورقو بوجوردور
فلکین نظمی ازلدن اولوب اضدادینه باغلی
قاراسیز آغلار اولانماز،
دره سیز داغلار اولانماز
اولو سوز ساغلار اولانماز
گره ک هر بیر گوزه له بیر دانا چیرکین ده یارانسین،
بیری انسین یئره گوکدن، بیری عرشه اوجالانسین
بیری چالسین ال آیاق غم دنیزینده،
بیری ساحیلده سئوینج ایله دایانسین
بیری ذلت پالازین باشه چکیب یاتسادا آنجاق،
بیری نین بختی اویانسین
بیری قویلانسادا نعمت لره یئرسیز،
بیری ده قانه بویانسین
آی آدامسیز سوری آدلی، ساچلاریندان دارا باغلی!
نئیله مک ایش بئله گلمیش. چور گلنده گوله گلمیش
فلکین ایری کمانینده اولان اوخ آتیلاندا دوزه دگمیش،
دیلسیزین باغرینی ده لمیش
ایری قالمیش، دوزو اگمیش
اونو خوشلار بو فلک،
ائل ساراسین سئللر آپارسین،
بولبول حسرت چکه رک گول ثمرین یئللر آپارسین
قیسی چوللرده قویوب
لیلی نی محمللر آپارسین،
خسرووی شیرین ایلن ال اله وئرسین، کئفه دولسون،
سوری لار سولسادا سولسون،
بیری باش یولسادا یولسون،
سیقسا بیر اولدوز اگر اولماسا اولدوزلار ایچینده،
بو سماء ظولمته باتماز
داش آتان، کول باشی قویموش،
داشینی اوزگه یه آتماز
سن یئتیش سون هدفه،
اوندا فلک مقصده چاتماز،
داها افسانه یاراتماز
سوری، ای باشی بلالی، زامانین قانلی غزالی
سوری بیر قوش دی خزان آیری سالیبدیر یوواسیندان،
ال اوزوبدور آتاسیندان،
جوجه دیر حیف اولا سود گورمه ییب اصلا آناسیندان
او زلیخا کیمی یوسف ایی ین آلمیر لباسیندان
بونا قانع دی تنفس ائله ییر یار هاواسیندا
درد وئرن درده سالیب آمما خبر یوخ داواسیندان
آغلاییب سیتقایاراق بهره آپارمیر دوعاسیندان
او بیر آئینه دی رسسام چکیب اوستونه زنگار،
اوندا یوخ قدرت گفتار،
اوزو چیرکین، دیلی بیمار،
گنج وقتینده دل آزار،
گوره سن کیم دی خطاکار،
گوره سن کیم دی خطاکار!
دسته بندی : شعر و ادبیات
نویسنده: محمد شاد | | 21:55 - شنبه هشتم خرداد 1389
آخرین مطالب
» ( یکشنبه بیست و دوم مرداد 1391 )
» چیزهایی در مورد جنیان (از روی بیکاری) ( جمعه دوم دی 1390 )
» 250 فیلم برتر جهان ( سه شنبه بیست و نهم شهریور 1390 )
» نمونه های موسقی برگردان منفی: ( یکشنبه سیزدهم شهریور 1390 )
» شب قدر ( شنبه بیست و نهم مرداد 1390 )
» مگسی را کشتم ( شنبه بیست و نهم مرداد 1390 )
» نقدي بر علي اكبر رائفي پور! ( پنجشنبه سی ام تیر 1390 )
» لیست خطاهای اینترنتی ویندوز با توضیحات ( دوشنبه بیستم تیر 1390 )
» ۱۰ دلیل که ویندوز ۸، سِوِن را نابود می کند ( یکشنبه پنجم تیر 1390 )
» زندگینامه پتک دینچوز و دانلود فول آلبوم آهنگهایش PETEK DİNÇÖZ ( یکشنبه بیست و نهم خرداد 1390 )
» آموزش زبان ترکی استانبولی و دانلود دیکشنری ترکی به فارسی 2 ( یکشنبه بیست و نهم خرداد 1390 )